
αφιερωμένη σε όλους εκείνους και εκείνες που ξεπληρώνουν 
καθημερινά με τίμημα τη ζωή τους την ασχήμια αυτής της κοινωνίας 



Η μπροσούρα που βαστάς στα χέρια σου αποτέ- 
λεσε την εισήγηση σχετικής εκδήλωσης, η οποία 
πραγματοποιήθηκε στο ΡΕΣΑΛΤΟ στις 7/12/2012 
και δε συνιστά μια πλήρη κριτική και αυτοκριτική 
αποτίμηση του Δεκέμβρη, όσων κατορθώσαμε ή 
δεν κατορθώσαμε κατά τη διάρκεια της εξέγερσης 
και μετά, αλλά μια πιο εστιασμένη προσέγγιση 
γύρω από το ίδιο το εξεγερτικό συμβάν, τα χαρα¬ 
κτηριστικά του, τις παρακαταθήκες που άφησε. 
Για τα δυο βίντεο και το φωτογραφικό υλικό σε 
μορφή 5ΐίάθ5 που προβλήθηκαν στην εκδήλωση 
επισκεφτείτε την ηλεκτρονική σελίδα του στεκιού: 
3Π3ΓΧΜ<0-ΓΘ53ΐΙΟ.Ι>Ιθ£5ρθΐ.£Γ 


τυπώθηκε τον Απρίλη 2013 σε 2000 αντίτυπα καί δίακίνείταί σε αυτοργανωμένους χώρους καί 
καταλήψεις, εκδηλώσεις καί συνελεύσεις, χωρίς αντίτιμο, με ελεύθερη οικονομική συνεισφορά 

ΠΡΟΛΟΓΟΣ ΜΙΑΣ ΕΞΕΓΕΡϊρ 
ΕΠΙΛΟΓΟΣ ΓΙΑ ΤΟΝ ΜΥΜ 


ΑΠΟΧΑΙΡΕΤΙΣΜΟΣ 

Μέρες Δεκέμβρη καί ζήσαμε όλα 
αυτά που δεν πρόλαβες να ζήσείς... 

Το ματωμένο σου κορμί, άψυχο στον 
πεζόδρομο της Μεσολογγίου από 
τις σφαίρες ένστολων φονιάδων, το 
έναυσμα. Μόλις 15 Δεκέμβρηδων... 

Τα δάκρυα στα μάτια μας μάς προ¬ 
στάτεψαν από τα δακρυγόνα τους. 

Κι η οργή που μας πλημμύρι¬ 
σε όπλισε με αποφασιστικότητα 
τις καρδιές και τα χέρια μας... 


ΚΤΕΛΟΥΣ ΤΗΣ ΙΣΤΟΡΙΑΣ 

(δανεισμένος τίτλος από το 
εισαγωγικό σημείωμα της 
μπροσούρας«Ιχνηλατώντας 
τον Δεκέμβρη», στη σύνταξη 
και έκδοση της οποίας συμ¬ 
μετείχε ο αναρχικός σύντρο¬ 
φος και ένοπλος αντάρτης 
του Επαναστατικού Αγώνα, 
Λάμπρος Φούντας, που 
έπεσε νεκρός από σφαίρες 
μπάτσων σε ένοπλη συ¬ 
μπλοκή στη Δάφνη στις 10 
Μάρτη 2010, σε προπαρα¬ 
σκευαστική ενέργεια της 
οργάνωσης) 


Ομως ποτέ δεν επιθυμήσαμε τέτοια 
εναύσματα. Οι μικροί καθημερινοί 
θάνατοι κι η οργανωμένη δολοφονι¬ 
κή πολιτική των ανθρωποδιοικητών 
αρκούσαν. θέλαμε τόσο να είμαστε 
μαζί, ο ένας πλάι στον άλλο, όλες 
αυτές τις μέρες που εξαπολύθη¬ 
κε η επίθεση κατά της αθλιότητας 
αυτού του γερασμένου κόσμου... 


Ομως, εσύ, εδώ και κοντά δυο 
μήνες δεν υπάρχεις παρά ήρθες 
να φωλιάσεις στην καρδιά και στη 
μνήμη μας. Κι εκεί θα κρατήσουμε 
ζεστή τη θύμηση σου σα μια σφιχτή 
αγκαλιά. Μαζί με το άσβεστο μίσος 
για τους φυσικούς και ηθικούς 
αυτουργούς της δολοφονίας σου. 
Μαζί με το άσβεστο μίσος για τους 
δήμιους της ζωής. Αντίο σύντροφε. 
Αντίο φίλε. Αντίο Αλέξη... 



Οσο για εμάς 


«Πώς να περιγράφεις την εικόνα 
του θανάτου, της καμένης πίσσας, 
των βουρκωμένων ματιών, 
των συνελεύσεων, των χαμόγελων... 

Πώς να περιγράφεις τη μυρωδιά 
του φόβου, των δακρυγόνων, 
της αδρεναλίνης, της οργής... 

Πώς να περιγράφεις τον ήχο των 
θρυμματισμένων ονείρων, της πέτρας, 
της φωτιάς, των ουρλιαχτών... 

Πώς να περιγράφεις το άγγιγμα 
των φίλων όταν τρέχεις... 

Πώς να περιγράφεις τη 
γεύση του αίματος... 

Κάποιοι θεώρησαν ότι μπορούν 
και τα έγραφαν και τα έδειξαν 
και τα είπαν και τα κατάλαβαν... 

Μόνο που δεν ήταν... 

Κι εμείς που ζήσαμε για πρώτη φορά, 
δεν έχουμε πει την τελευταία μας λέξη... 
γιατί απλά δεν υπάρχει τελευταία. 


ΦΤΟΥ ΞΕΛΕΥΘΕΡΙΑ!» 



Μ 


«Λέγαμε, πως 
έρχεται ο καιρός 
και ήρθε. 

Πως θα είναι 
βροχερός 
καί είναι. 

Οχι από νερό 
μα μονάχα, 
από άγρια μίση 
μερόνυχτα πονήματα 
καί τρομερές οργές. 
Τρέμει η γη, 
από σύμπνοια 
ζώντας απείθαρχες 
καί θαλερές ζωές» 

Η ΛΑΒΑ ΑΙΦΝΙΔΙΑΖΕΙ ΜΟΝΟ 
ΟΣΟΥΣ ΑΕ ΒΛΕΠΟΥΝ ΤΟ ΗΦΑΙΣΤΕΙΟ 

«Αθήνα σε αγαπήσαμε όσο κανένας άλλος αυτή τη νύχτα και θα 
μας μείνεις πραγματικά αξέχαστη με τα μαγαζιά σου να καίγο¬ 
νται και να λεηλατούνται το ένα μετά το άλλο. Μας πήρες στην 
πιο ζεστή αγκαλιά και εμείς σου το ανταποδώσαμε καίγοντας το 
χριστουγεννιάτικο δέντρο. Με τη μουσική από τζαμαρίες που 
έπεφταν να μεθάει την καρδιά μας, κάναμε την πιο ωραία βόλτα 
στους δρόμους σου που έχουμε κάνει ποτέ» 

(απόσπασμα από ένα «γράμμα από τότε» του $3ΐορ, με τίτλο 
"ηβνθΓ ίθΐΐ ΐΗί$ ΓηυοΙη 3ΐίνθ", το απόσπασμα αναφέρεται στην απο¬ 
γευματινή πορεία της Δευτέρας 8 Δεκέμβρη 2008 στην Αθήνα) 

Σ άββατο βράδυ, 6 Δεκέμβρη, και μια σφαίρα σταματάει τον 
σφυγμό ενός εφήβου. Ο 15χρονος Αλέξης Γρηγορόπουλος 
πέφτει νεκρός στην περιοχή των Εξαρχείων, πυροβολημένος εν 
ψυχρώ από τους ένστολους φονιάδες Κορκονέα και Σαραλιώτη. 
Αλλο ένα «μεμονωμένο περιστατικό» που ήρθε να προστεθεί 
στη δολοφονία του 15χρονου Μιχάλη Καλτεζά τον Νοέμβρη του 
1985 από τον μπάτσο Μελίστα, στις δολοφονίες του 23χρονου 
Ηρακλή Μαραγκάκη από ειδικό φρουρό στο Ηράκλειο Κρήτης 
τον Δεκέμβρη του 2003 και της 43χρονης Μαρίας Κουλούρη στην 
αγωνιζόμενη Λευκίμμη της Κέρκυρας τον Μάιο του 2008, στις 
μεταπολιτευτικές δολοφονίες αγωνιστών από το δημοκρατικό 
καθεστώς: Τσιρώνης, Κασίμης, Κουμής, Κανελλοπούλου, Πρέκας, 
Τεμπονέρας, Μαρίνος. Και πιο πρόσφατα, τον Μάρτη του 2010, 
του Λάμπρου Φούντα. 

Αλλο ένα «μεμονωμένο περιστατικό» στην ατέλειωτη λίστα της 
γενικότερης δολοφονικής πολιτικής του κράτους και του κεφα¬ 
λαίου. Με δεκάδες νεκρούς εργάτες ετησίως στα κατ' ευφημισμό 
«εργατικά ατυχήματα» (όπως η μαζική εξόντωση εργατών στο 
Πέραμα τον Ιούλιο 2008). Με σωρεία «τυχαίων θανάτων» κρατου¬ 
μένων στα κολαστήρια των ελληνικών φυλακών. Με εκατοντάδες 
νεκρούς μετανάστες κάθε χρόνο από «τυχαίες εκπυρσοκροτήσεις» 
συνοριοφυλάκων, από νάρκες στον Εβρο, από βυθίσεις πλοιαρί¬ 
ων στο Αιγαίο ή από αστυνομικές καταδιώξεις και ξυλοδαρμούς. 
Οπως οι θάνατοι 3 μεταναστών μέσα σε 3 μήνες τον χειμώνα 





2008-2009, έξω από την Υποδιεύθυνση Αλλοδαπών και χώρο κρά¬ 
τησης μεταναστών «χωρίς χαρτιά» της Πέτρου Ράλλη, ενώ περί- 
μεναν στην «ουρά» μαζί με χιλιάδες άλλους, όπως κάθε βδομάδα 
από το βράδυ της Παρασκευής μέχρι το πρωί του Σαββάτου, για 
να πάρουν μόνο λιγοστοί ένα «μαγικό» χαρτάκι με ημερομηνία- 
ραντεβού για να καταθέσουν αίτηση ασύλου και να τους χορηγη¬ 
θεί «ροζ κάρτα» προσωρινής παραμονής. 

Σ άββατο βράδυ, 6 Δεκέμβρη, και μια σφαίρα σταματάει το 
σφυγμό της κανονικότητας στην πόλη. Σε πολλές πόλεις. Απ' 
άκρη σ' άκρη στον ελλαδικό 
χώρο. Λίγη ώρα μετά την γνω¬ 
στοποίηση της δολοφονίας του 
Αλέξη, σε Θεσσαλονίκη, Ξάνθη, 

Αλεξανδρούπολη, Κομοτηνή, 

Γιάννενα, Αγρίνιο, Πάτρα, 

Σπάρτη, Βόλο, Χανιά, Ηράκλειο, 

Μυτιλήνη πραγματοποιούνται 
συγκεντρώσεις και πορείες και 
εκδηλώνονται επιθέσεις και συ¬ 
γκρούσεις με τις δυνάμεις κα¬ 
ταστολής. Στην Αθήνα, λίγη ώρα 
μετά τη δολοφονία του Αλέξη, 
πραγματοποιείται πορεία στα 
Εξάρχεια που καταλήγει σε συ¬ 
μπλοκές με διμοιρίες των ΜΑΤ. 

Παράλληλα, καταλαμβάνο¬ 
νται το Πολυτεχνείο, η ΑΣΟΕΕ 
και η Νομική (θα διαρκέσουν 
για 18 ημέρες) με τις οδομαχί¬ 
ες να διαρκούν μέχρι το πρωί. 

Πολυτελή καταστήματα και 
παραρτήματα πολυεθνικών 
εμπορικών εταιρειών γίνονται παρανάλωμα του πυρός στην οδό 
Ερμού, τον ακριβότερο εμπορικό δρόμο μάλλον της επικράτειας. 
Ενώ επιθέσεις εκδηλώνονται και περιφερειακά σε διάφορες περι¬ 
οχές της Αττικής, κατά κύριο λόγο σε τράπεζες... ΤΟ ΑΙΜΑ ΚΥΛΑΕΙ, 
ΕΚΔΙΚΗΣΗ ΖΗΤΑΕΙ / ΜΠΑΤΣΟΙ-ΓΟΥΡΟΥΝΙΑ-ΔΟΛΟΦΟΝΟΙ. 

Τ ην επόμενη μέρα, Κυριακή 7/12, το ποτάμι της οργής διευ¬ 
ρύνεται: Κοζάνη, Σέρρες, Λάρισα, Λαμία, Κόρινθος, Κέρκυρα, 
Ζάκυνθος. Στην Αθήνα, χιλιάδες άνθρωποι πορεύονται προς τη 

ι κουκουλοφόρος 


οι Αόρατοι 


Ήμασταν σκιές. Σκιές μέσα 
σε αυτό που αποκαλούαατε 
καθημερινότητα. Αόρατες 
φιγούρες, αμέτρητες, που 
κάθε μέρα τις προσπερ¬ 
νούσαν χιλιάδες βλέμματα. 
Πρόσωπα που κάτι σας θύμι¬ 
ζαν αλλά ποτέ δεν ήσασταν 
σίγουροι τι. 


αποκτούν πρόσωπο 


■Λν·'ΐ:ιι;ι·ι»ΐΓ»·Μ.ι· 








ΓΑΔΑ επιτιθέμενοι, στις διμοιρίες των ΜΑΤ, τράπεζες και πολυκα¬ 
ταστήματα και ακολουθούν πρωτοφανούς έντασης συγκρούσεις 
στους δρόμους μέχρι αργά το βράδυ. Στο ύφος των δικαστηρίων 
της Λουκάρεως, άνδρες των ΜΑΤ φωτογραφίζονται να σημαδεύ¬ 
ουν με όπλο τούς διαδηλωτές που τους επιτίθενται. Συγκρούσεις 
και επιθέσεις εκδηλώνονται επίσης σε όλες τις παραπάνω πόλεις 
ενώ στη Θεσσαλονίκη καταλαμβάνεται η Σχολή Θεάτρου. 

Α πό τη Δευτέρα 8/12 το πρωί και μετά η εξέγερση γενικεύεται. 

Οι μαθητές βγαίνουν στο προσκήνιο με πορείες, αποκλει¬ 
σμούς δρόμων, καταλήψεις σχολείων, επιθέσεις στα αστυνομικά 
τμήματα και στις δυνάμεις καταστολής. Μέσα σε λίγες μέρες, του¬ 
λάχιστον 20 αστυνομικά τμήματα δέχονται επίθεση από τοπικές 
πορείες μαθητών, τουλάχιστον 700 σχολεία καταλαμβάνονται 
ενώ ο πετροπόλεμος με τα ΜΑΤ γίνεται καθημερινή πρακτική 
των μαθητών στις πορείες που διοργανώνονται. Μετανάστες 2ης 
γενιάς (κυρίως μαθητές) και φιγούρες προσφύγων, που έχουν 
βιώσει όλη τη βαρβαρότητα των αντιμεταναστευτικών πολιτικών, 
βγαίνουν επίσης στους δρόμους μεγεθύνοντας το κύμα κοινωνι¬ 
κής οργής. 

Το απόγευμα της Δευτέρας 8 Δεκέμβρη πραγματοποιούνται 
μεγάλου μεγέθους διαδηλώσεις σε όλη την επικράτεια, στις 
οποίες συμμετέχουν δυο «γενιές», στην ουσία σχεδόν δύο διαφο¬ 
ρετικοί κόσμοι: η «γενιά» των μαθητών και η «γενιά» των γονιών 
τους. Αυτή η συνάντηση δε θα συνεχιστεί τις επόμενες μέρες, 
αφήνοντας από τη μία ένα κοινωνικό υπόστρωμα-ασπίδα παθητι¬ 
κής υποστήριξης της εξέγερσης από πολύ περισσότερους/ες από 
αυτούς/ες που ενεργά συμμετέχουν και διαμορφώνοντας από την 
άλλη το κοινωνικό όριο εξάπλωσης της εξεγερτικής δυναμικής. 
Το γεγονός ότι η εξέγερση δεν κατόρθωσε να φτάσει στο σημείο 
να αμφισβητήσει την παραγωγική διαδικασία, τις κρατικές υπο¬ 
δομές, τον θεσμικό τρόπο οργάνωσης της καθημερινής ζωής και 
της λήψης των αποφάσεων, οφείλεται εν πολλοίς στην παθητική 
αποδοχή -και όχι στην ενεργό εμπλοκή- της «γενιάς» των μεγαλυ- 
τέρων (πλην λιγοστών εξαιρέσεων). Αυτοί που κυρίως συμμετεί¬ 
χαν ήταν νεολαίοι. Μαθητές, φοιτητές, «νέου τύπου» εργαζόμε¬ 
νοι, καταδικασμένοι στην επισφάλεια, την υποαπασχόληση, την 
ανεργία, τις κακοπληρωμένες δουλειές μόνιμης προσωρινότητας. 
Οχι μόνο ντόπιοι αλλά και μετανάστες, πολλοί δεύτερης γενιάς, 
με καθοριστικό το βίωμα του θεσμικού και κοινωνικού ρατσισμού 
και της αστυνομικής βίας από τα γεννοφάσκια τους, στη χώρα 
που γεννήθηκαν και μεγάλωσαν. 

Αυτές οι μέρες είναι για τους εκατοντάδες μετανάστες και πρόσφυγες δο¬ 
λοφονημένους στα σύνορα, στα τμήματα, στους χώρους εργασίας. Είναι 
για τους δολοφονημένους από μπάτσους ή αγανακτισμένους πολίτες. Είναι 
για τους δολοφονημένους επειδή πέρασαν τα σύνορα, επειδή δούλευαν 
σαν τα σκυλιά, επειδή δεν σκύψανε το κεφάλι, για το τίποτα. Είναι για τον 
Γκραμόζ Παλούσι, τον Λουάν Μπερντελίμα, τον Εντισόν Γιάχαϊ, τον Τόνυ 
Ονουχα, τον Αμπντουρακίμ Ιντρίζ, τον Μοντασέρ Μοχάμεντ Ασράφ και 
τόσους άλλους που δεν ξεχάσαμε. 

Αυτές οι μέρες είναι για την καθημερινή αστυνομική βία που έχει μείνει 
αναπάντητη, ατιμώρητη. Είναι για τον εξευτελισμό στα σύνορα, στα κέντρα 
αλλοδαπών που συνεχίζεται ακόμα. Είναι για τις κατάφωρες αποφάσεις 
των ελληνικών δικαστηρίων, τους μετανάστες και πρόσφυγες που είναι 
άδικα στις φυλακές, τη δικαιοσύνη που μας στερήθηκε. Ακόμα και τώρα, 
στις μέρες και νύχτες του ξεσηκωμού, οι μετανάστες πληρώνουν βαρύ 
τίμημα με επιθέσεις ακροδεξιών και μπάτσων, με απελάσεις και ποινές φυ¬ 
λάκισης που τα δικαστήρια μοιράζουν με χριστιανική αγάπη σε εμάς τους 
άπιστους. 

Αυτές οι μέρες είναι για την εκμετάλλευση που συνεχίζεται αμείωτη για 
18 χρόνια. Είναι για τους αγώνες που δεν ξεχάστηκαν στους κάμπους στο 
Βόλο, τα ολυμπιακά έργα, την Αμαλιάδα. Είναι για τον ιδρώτα και το αίμα 
των γονιών μας, για τη μαύρη εργασία, τα ατελείωτα ωράρια. Είναι για τα 
παράβολα, τα πρόστιμα, τα ένσημα που πληρώνουμε και δεν θα μας ανα¬ 
γνωριστούν ποτέ. Είναι για τα χαρτιά που θα κυνηγάμε μια ζωή σα να είναι 
λαχείο. Αυτές οι μέρες είναι για το τίμημα που πληρώνουμε απλά για να 
υπάρχουμε, να αναπνέουμε. Είναι για όσες φορές σφίξαμε τα δόντια, για 
τις προσβολές που ανεχτήκαμε, τις ήττες που χρεωθήκαμε. Είναι για όσες 
φορές δεν αντιδράσαμε ενώ είχαμε όλους τους λόγους του κόσμου. Είναι 
για όσες φορές αντιδράσαμε και ήμασταν μόνοι γιατί ο θάνατος και η οργή 
μας δεν χωράγανε σε σχήματα, δεν έφερναν ψήφους, δεν πουλούσαν στα 
δελτία των 8. 

Αυτές οι μέρες είναι όλων των περιθωριακών, των αποκλεισμένων, των αν¬ 
θρώπων με τα δύσκολα ονόματα και τις άγνωστες ιστορίες. Είναι για όσους 
πεθαίνουν καθημερινά στο Αιγαίο και στον Εβρο, για όσους δολοφονούνται 
στα σύνορα ή στην Πέτρου Ράλλη, είναιτων τσιγγάνων στο Ζεφύρι, των ναρ¬ 
κομανών στα Εξάρχεια. Αυτές οι μέρες είναιτων παιδιών της Μεσολογγίου, 
των ανένταχτων, των ανεξέλεγκτων μαθητών. 


Χάρη στον Αλέξη αυτές οι μέρες 
είναι όλων μας. 
Στέκι Αλβανών Μεταναστών (15/12/2008) 

κατάληψηΑΣΟΕΕ 

Κ ατά τη διάρκεια αυτών των καλεσμένων ή αυθόρμητων διαδη¬ 
λώσεων, πραγματοποιούνται σε όλες τις πόλεις εκτεταμένες 
επιθέσεις σε κρατικά κτίρια, τράπεζες, πολύ καταστή ματα και αλυ¬ 
σίδες πολυεθνικών εταιρειών (οι περίφημοι μεροκαματιάρηδες). 
Το χριστουγεννιάτικο δέντρο στην πλατεία Συντάγματος, αλαζο- 
νικό σύμβολο μιας νεκρής γιορτής, παραδίδεται στις φλόγες της 
γιορτής των ζωντανών: ΤΑ ΧΡΙΣΤΟΥΓΕΝΝΑ ΑΝΑΒΑΛΛΟΝΤΑΙ ΛΟΓΩ 
ΕΞΕΓΕΡΣΗΣ. 

Τ ην Τρίτη 9/12, με εντολή του υπουργείου παιδείας, τα σχολεία 
παραμένουν κλειστά σε μια προσπάθεια να αποτραπούν οι 
συγκεντρώσεις μαθητών, που εξελίσσονται σε πορείες προς τα 
τοπικά αστυνομικά τμήματα. Τα σχολεία θα παραμείνουν κλειστά 
μέχρι την Παρασκευή 12/12. Την ίδια μέρα, στην κηδεία του 
Αλέξη, άνδρες της ομάδας ΖΗΤΑ που βρίσκονταν περιμετρικά του 
νεκροταφείου εκδιώκονται από συγκεντρωμένους και τραβούν 
όπλο πυροβολώντας στον αέρα, ανεβάζοντας ακόμα περισσότερο 
την αντιμπατσική οργή του κόσμου. Η ηγεσία της ΓΣΕΕ ανακοινώ¬ 
νει ματαίωση της απεργιακής διαδήλωσης της Τετάρτης 10/12 (η 
απεργία είχε προκηρυχτεί πριν το ξέσπασμα της εξέγερσης) και 
την μετατρέπει σε απλή συγκέντρωση στο Σύνταγμα για να «απο¬ 
φευχθούν ανεξέλεγκτες ταραχές». Ο πρωθυπουργός συναντιέται 
έκτακτα με τον πρόεδρο της δημοκρατίας και όλους τους πολιτι¬ 
κούς αρχηγούς των κοινοβουλευτικών κομμάτων. Τους γνωστο¬ 
ποιεί την πρόθεση του αν η κατάσταση ξεφύγει ακόμα περισσότε¬ 
ρο από κάθε έλεγχο να κηρύξει τη χώρα σε «κατάσταση έκτακτης 
ανάγκης» με τη συνδρομή του στρατού, με απαγόρευση συγκε¬ 
ντρώσεων, πορειών και της κυκλοφορίας τις βραδινές ώρες. Θέτει, 
επίσης, υπόψη τους την παραίτησή του -αν την κρίνουν απαραίτη¬ 
τη- και την άμεση προκήρυξη εκλογών. Αποφασίζεται από κοινού 
να μην το πράξει, να επαναφέρει την «ομαλότητα» και να προκη¬ 
ρύξει το επόμενο διάστημα εκλογές (όπως κι έγινε λίγους μήνες 
μετά) για να μην φανεί ότι «οι αναρχικοί έριξαν την κυβέρνηση». 

Κ ατά τη διάρκεια της ανάκρισης του μπάτσου δολοφόνου, την 
Τετάρτη 10/12, το φυλάκιο των δικαστηρίων της Ευελπίδων 
δέχεται επίθεση. Στο μετρό οι άνθρωποι αρχίζουν να τρώνε, να 
πίνουν και να καπνίζουν, αδιαφορώντας για τις απαγορεύσεις και 
διευρύνοντας έτσι τα μέτωπα κοινωνικής ανυπακοής, ενώ ανα¬ 
λαμβάνονται πρωτοβουλίες αχρήστευσης των ακυρωτικών μηχα¬ 
νημάτων σε πολλούς σταθμούς ΜΕΤΡΟ και ΗΣΑΠ με πρόταγμα: 
ΕΛΕΥΘΕΡΗ ΜΕΤΑΚΙΝΗΣΗ. 

Ίζο μεζμό δεν βμίσκουμε πια ίτνοζ δυσφομίαζ που καθψεμινά 
παμεμπάδιδε ζιζ κινησειζ ζων επιβαζων. Οι άχνωσζοι συνομβών, δεν 
πμοσπεμνιούπαι. Ιυμμομίεζσε μυσζικά συμβοβια σε κάθε χωνιά. Βυμεία 
μαζέματα σζιζβεωψμουζ συζψάνε άπονα. Οι επιθέσειζ συνεχίδοπαι 
από ζημία πβη σζηνάβη, από ζημίαμέμα σζψάβη... Το μάδιο κμαζά 
ενημεμουζ ζουζ εξεχεμμένουζχια ζην υποχωμηση ζων κφμνηζικών 
δυνάμεων... Αδύνατον να ειπωθεί αν πέμασε έναζμψαζη π^Μχμονια 
από ζόζε που ξεκίνησαν ζα *χεχονόζα>. Ο πμωθυπουμχόζμοιάζει πβύ 
μόνοζμε ζιζ ετπκβψειζ ζουχια ημεμία. ” 

(από ζο χαβικό (όιβίο Φεπεμχόμενη εξεχεμση> 


ζηζ <ΑόμαζηζΒπιζμοπηζ>) 

Σ ούπερ μάρκετ απαλλοτριώνονται είτε για τη διανομή των 
αγαθών είτε για τ Π διατροφική στήριξη των καταληψιών. 
Ραδιοφωνικοί σταθμοί καταλαμβάνονται για να αρθρωθεί ο λόγος 
των εξεγερμένων ενώ μέσα στα κατειλημμένα πανεπιστήμια στή¬ 
νονται όΙο§$, ανακοινώσεις, κείμενα, έντυπα, αφίσες και αυτοδι- 
αχειριζόμενοι ραδιοφωνικοί πομποί για την αντιπληροφόρηση. 
Παρεμβάσεις γίνονται και σε εργασιακούς χώρους, όπως στα τη¬ 
λεφωνικά κέντρα του ΟΤΕ. Μετά τις χυδαίες και προκλητικές δη¬ 
λώσεις του Κούγια, συνηγόρου υπεράσπισης του μπάτσου δολο¬ 
φόνου, περί«παρεξήγησης» καιευθύνηςτου νεαρού Αλέξη καιτης 
οικογένειας του για το συμβάν, σπάζεται εσωτερικά το γραφείο 
που διατηρεί στην οδό Σταδίου κατά τη διάρκεια διαδήλωσης. 

Στον Αγ. Δημήτρι,ο καταλαμβάνεται το δημαρχείο, στο Χαλάνδρι 
το πρώην δημαρχείο νυν ΚΕΠ, στη Νέα Φιλαδέλφεια, τη Νέα 
Σμύρνη και τα Πετράλωνα καταλαμβάνονται Πνευματικά Κέντρα, 
στο Περιστέρι παράρτημα του δημαρχείου, παντού ανοιχτές συ¬ 
νελεύσεις, παντού δεκάδες ή εκατοντάδες άνθρωποι. Το παράρ¬ 
τημα περιβάλλοντος και διαχείρισης απορριμμάτων του ΥΠΕΧΩΔΕ 
στην Πατησίων παραδίδεται στις φλόγες για αλληλεγγύη στον 
αγώνα των κατοίκων της Λευκίμμης ενάντια στην κατασκευή ΧΥΤΑ 
δίπλα στο χωριό τους και στην αστυνομική κατοχή του τόπου 
τους. Τα στούντιο της ΝΕΤ καταλαμβάνονται έστω για ένα λεπτό 
και με υπόκρουση πρωθυπουργικό διάγγελμα ξεπροβάλλει πανό: 
ΣΤΑΜΑΤΗΣΤΕ ΝΑ ΚΟΙΤΑΤΕ, ΒΓΕΙΤΕ ΟΛΟΙ ΣΤΟΥΣ ΔΡΟΜΟΥΣ. 

Το κτίριο των εργατοπατέρων 
της ΓΣΕΕ (που προσφέρουν τις 
καλύτερες εκδουλεύσεις στα 
οικονομικά και πολιτικά αφε¬ 
ντικά) καταλαμβάνεται από τη 
Γενική Συνέλευση Εξεγερμένων 
Εργατών, «φιλοξενώντας» για 
πρώτη φορά εκείνους στους 
οποίους πραγματικά ανήκει. Η 
έδρα των ΥΜΕΤ στην Καισαριανή 
και η σχολή εκπαίδευσης αστυ¬ 
νομικών στη Νέα Φιλαδέλφεια 
δέχονται εμπρηστικές επιθέ¬ 
σεις. Μια κλούβα των ΜΑΤ πυρ- 
πολείται. Το κτίριο του ΤΕΙΡΕΣΙΑ 
(διατραπεζικό σύστημα φακελώματος και ελέγχου των δανειο¬ 
ληπτών), στην οδό Μασσαλίας, τυλίγεται στις φλόγες. Το κεντρι¬ 
κό κτίριο του ΗΣΑΠ, στην οδό Αθηνάς, καταλαμβάνεται μετά τη 
δολοφονική επίθεση με βιτριόλι κατά της μαχόμενης εργάτριας 
στην καθαριότητα των σταθμών του, Κωνσταντίνας Κούνεβα, 
από μπράβους της ΟΙΚΟΜΕΤ (εργολαβική εταιρεία καθαρισμού 
του ΗΣΑΠ και υπενοικίασης εργαζομένων). Από εκεί κι έπειτα, 
μια σειρά κινήσεων αλληλεγγύης εκδηλώνονται σε πανελλαδική 
κλίμακα: κεντρικές διαδηλώσεις, τοπικές δράσεις, καταλήψεις 
επιθεωρήσεων εργασίας και εργατικών κέντρων, επιθέσεις σε 
γραφεία της ΟΙΚΟΜΕΤ και αντίστοιχων εργολαβικών εταιρειών. 

Η αλλαγή του χρόνου βρίσκει εκατοντάδες ανθρώπους συγκε¬ 
ντρωμένους έξω από μια σειρά φυλακές της επικράτειας να εκδη¬ 
λώνουν την αλληλεγγύη τους στους διωκόμενους και προφυλακι¬ 
σμένους της εξέγερσης: ΑΝΑΒΑΛΛΕΤΑΙ ΚΑΙ Η ΠΡΩΤΟΧΡΟΝΙΑ. 

Γ 


ΠΟΙΑ. ΕΙΝΑΙ Η 
ΚΩΝΣΤΑΝΤΙΝΑ ΚΟΥΝΕΒΑ} 


ΚΑΘΑΡΙΣΤΡΙΑ του ΗΣΑΠ: σε κτίρια, σταθμούς, συρμούς, ως υπενοικιαζόμενη εργάτρια 
ΥΠΑΛΛΗΛΟΣ της ΟΙΚΟΜΕΤ: εργολαβική εταιρεία καθαρισμού του ΗΣΑΠ και ενοικίασης 
εργαζομένων 

ΣΥΝΔΙΚΑΛΙΣΤΡΙΑ: Γραμματέας της Παναττικής Ενωσης Καθάριστων-τριών, ένα διαρκές 
αγκάθι για τα αφεντικά της με την διεκδικητική και ανυποχώρητη στάση της 
ΝΟΣΗΛΕΥΟΜΕΝΗ στην ΕΝΤΑΤΙΚΗ του ΕΥΑΓΓΕΛΙΣΜΟΥ: σε κρίσιμη κατάσταση μετά τη 
δολοφονική επίθεση με βιτριόλι που δέχτηκε από μπράβους των αφεντικών της 



Πορεία 

αλληλεγγύης στην Κωνσταντίνα 
ενάντια στη σεξιστική, ρατσιστική 
και ταξική τρομοκρατία 

Σάββατο, ~5Ι Γενάρη 2009, 12.00 
Ηλεκτρικός Σταθμός (ΗΣΑΠ) Πειραιά 


$ 

' α 


αναρχικοΐ-ες από τις δυτικές γειτονιές της αθήνας & του πειραιά 


είναι μια γυναίκα. 


μετανάστρια & 


που αντιστέκεται 


γι' αυτό μπήκε στο στόχαστρο της ΕΞΟΥΣΙΑΣ, 
γι' αυτό το απόγευμα της 25 Δεκέμβρη 2008 
τη γονάτισαν, της άνοιξαν με βία το στόμα, 
τη στούμπωσαν και την έλουσαν με βιτριόλι, 
της έκλεψαν τη φωνή, τα μάτια και το 
πρόσωπο και βάφτισαν τη βαρβαρότητα 
«ατυχές περιστατικό» μέσα στα σκοτάδια 
κάποιων μονόστηλων. 

ανοιχτή συνέλευση εξεγερμένων 

για την αλληλεγγύη 

στους διωκόμενους της εξέγερσης 



Η νέα χρονιά βρίσκει, κατειλημμένο τον πρώην 
κινηματογράφο Ιριδα στην οδό Ακαδημίας ενώ 
πολυήμερη κατάληψη πραγματοποιείται και 
•στα γραφεία της Ενωσης Συντακτών Ημερησίων 
Εφημερίδων Αθήνας ενάντια στον ιδεολογικό 
πόλεμο των ΜΜΕ κατά των εξεγερμένων και τις 
αδιανόητες συνθήκες εργασίας που επιβάλλο¬ 
νται στο πλήθος των νέων εργαζόμενων στον 
συγκεκριμένο κλάδο. Μέχρι και η Λυρική Σκηνή 
καταλαμβάνεται για μέρες, με συνελεύσεις εκα¬ 
τοντάδων ανθρώπων να αναζητούν νέες προ- 
"σεγγίσεις (θεωρητικά και έμπρακτα) γύρω από 
το ζήτημα της «τέχνης», της ανθρώπινης δημι¬ 
ουργίας και τον ρόλο του «καλλιτέχνη», με την 
οδό Ακαδημίας να μετατρέπεται σε μια Λυρική 
Σκηνή δρόμου από τα «εξεγερμένα μπαλέτα». 


σανό έξω υπό τη λυρική 

ΚΑΙΓΕΤΑΙ Ο ΟΙΚΟΣ ΑΝΟΧΗΣ; 


Τον Δεκέβρη του 2008, στην Αθήνα και στις υπόλοιπες πόλεις 
της ελλάδας και του κόσμου κατέστη απτή απόδειξη ότι ο 
Τόμας Παίην, ο Χέγκελ, ο Γκυ Ντεμπόρ και ορισμένοι ακόμα 
ευπόληπτοι άνθρωποι είχαν δίκιο. 

Οτι ορισμένοι ακόμα ευπόληπτοι άνθρωποι, οι οποίοι 
ξεκίνησαν το καλοκαίρι του 2006 να συχνάζουν σ' ένα 
πεζούλι στη συνδρομή Μεσσολογγίου και Τζαβέλλα, και 
νυν Αλέξανδρου Γρηγορόπουλου, απεργαζόμενοι το Σχέδιο 
Επικράτησης της Ζωής, είχαν επίσης δίκιο. 

Και ότι, επιτέλους, αυτά που λέγανε, και επειδή ακριβώς τα 
εννοούσαν, είχε ως αποτέλεσμα, στην υλική πραγματικότητα, 
οι άνθρωποι να αρχίσουν να συνειδητοποιούν ότι οι λέξεις 
έχουν νόημα και ότι οι λέξεις και τα πράγματα έχουν 
σχέση. 

Οτι έχει ξεκινήσει η κατάρρευση της κοινωνίας του θεάματος 
και η παρακμή και η πτώση της φερόμενης ως θεαματικής- 
εμπορευματικής οικονομίας, των συναφών δεινών τους 
περιλαμβανομένων. 

Οτι τα ανωτέρω αποτελούν κοινό τόπο. 

Κατά συνέπεια, ο βιτριολισμός της Κωνσταντίνας Κούνεβα 
αποτελεί θεμιτό Λόγο κοινωνικής εξέγερσης σε διεθνές 
επίπεδο. 



αιρισαπου κυκλοφόρησε στην 
απελευθερωμένη λυρική σκηνή 


ίο ΙιΙοο της κατάληψης το 2009 
3ΡβΙβΙΐήβτοπιβπϊΙντϊΚϊ.ήΙθ9$ροΐ.9τ 

Στις 23 Γενάρη 2009 καταλαμβάνεται. για δυο 
μέρες και το Ελληνικό Συμβούλιο για τους 
Πρόσφυγες, με αφορμή τις 3 πρόσφατες -τότε- 
δολοφονίες μεταναστών έξω από το κολαστή¬ 
ριο του μεταγωγών της Πέτρου Ράλλη. Ενας 
οργανισμός της Υπατης Αρμοστείας του ΟΗΕ για 
τους πρόσφυγες που με γραφειοκρατικές και 
νομικίστικες «ασπιρίνες» και ψευδαισθήσεις 
συμβάλλει στην κατασταλτική, δολοφονική, 
εκμεταλλευτική, κρατική και διακρατική αντι- 
μεταναστευτική πολιτική ως ο ανθρωπιστικός 
αντικατοπτρισμός της. 

Κ3Ι3ΙΪΡ8Ϊ68Ρ.Ι||098Ρ01.9Γ 

<0 Βριζψένοο δεν θεωρεί τίποτα μόνιμο. Όμοκγι ’ απτόν ακριβόν το 

^όγο, βλέπει παπού έναν δρόμο. Εκεί που οι άβλοι ουναπών τείχη ή βουνά, 
ακόμη κι εκεί, αυτόοβλέπει έναν δρόμο. Επειδή, όμυκ, βλέπει έναν δρόμο 
παντού, είναι αναγκασμένου πάντα να αφανίζει τα πράγματα στο πέρασμά 
του... Επειδήβλέπει δρόμουο παντού, τοποθετείται πάπα στα σταυροδρόμια 
Καμία στιγμή δεν μπορεί να Βρει τι μπορεί να φέρει η επόμενη Ό,τι 
υπάρχει το κατεδαφίζει, όχι χάρον τψ κατεδάφισης, αβλάγια το δρόμο που 
περνάει μέσα απ’αυτό> 7 & ΜαΛπ Ρβ&Ρακβίζ, 1978 

Π αράλληλα, τις μέρες των Δεκεμβριανών, στις περισσότερες 
χώρες της ΕΕ και σε πολλές χώρες εκτός ΕΕ ξεδιπλώνεται ένα 
κύμα διεθνούς αλληλεγγύης στους εξεγερμένους της Ελλάδας με 
συγκεντρώσεις, πορείες, καταλήψεις και συμβολικές επιθέσεις σε 
ελληνικά προξενεία αλλά και επιθέσεις σε κρατικούς και καπιτα¬ 
λιστικούς στόχους: από το Παρίσι μέχρι την Ιστανμπούλ, από τη 
Μαδρίτη μέχρι το Σικάγο, από το Βερολίνο μέχρι το Μέξικο Σίτυ, 
από τη Μόσχα μέχρι τη Μελβούρνη, από το Λονδίνο μέχρι το 
Μπουένος Αϊρες (σε αρκετές από αυτέςτις κινητοποιήσεις υπήρξαν 

συλληφθέντες και 
προφυλακισμένοι). 
Ο $υ6εοηΐ3ηοΐ3ηΐθ 
Μάρκος από τα επα¬ 
ναστάτη μένα ζαπατι- 
στικά χωριά της ζού¬ 
γκλας Λα Καντόνα στο 
νότιο Μεξικό στέλνει 
χαιρετισμό αλληλεγ¬ 
γύης στους εξεγερμέ- 
νους στην Ελλάδα. 

0 θάνατος του Αλέξη Γρηγορόπουλου ήρθε να διασταυρωθεί 
με τους μικρούς καθημερινούς θανάτους της πειθαρχίας, των 
προστακτικών της εξουσίας, της πλήξης, των ολοένα δυσκολότε¬ 
ρων όρων επιβίωσης, της ολοένα εντεινόμενης επιτήρησης και 
καταστολής. Τους μικρούς καθημερινούς θανάτους που συντε- 
λούνται στα σχολικά κελιά, στα εργασιακά κάτεργα, στις ουρές 
των ΟΑΕΔ, στο κοινωνικό περιθώριο, στην αναζήτηση σκουπιδιών 
στους κάδους απορριμμάτων, στα στρατόπεδα συγκέντρωσης με¬ 
ταναστών, στα κολαστήρια των φυλακών, μπροστά σε μια οθόνη 
τηλεόρασης ή υπολογιστή ή με μια χούφτα αντικαταθλιπτικά στο 
χέρι. Μια εξεγερτική ευαισθησία που μαζί με τη συσσωρευμένη 
ασφυξία προκάλεσαν αυτή την πρωτόγνωρη έκρηξη, οδηγώντας 
το εγχώριο πολιτικό σύστημα σε αποσταθεροποίηση και τα κράτη 
της ΕΕ σε επιφυλακή για την αποφυγή μετάδοσης της ανταρσίας 
και σε άλλες χώρες. 

Το δημοκρατικό καθεστώς κλυδωνιζόμενο, σε οικονομική κρίση, 
με ολοένα βαθύτερες κοινωνικές ανισότητες και αποκλεισμούς 
και απονομιμοποιημένο κοινωνικά ήδη από τότε εξαιτίας των 
μικρών και μεγάλων «σκανδάλων» της περιόδου, στην προσπά- 
θειά του να ανασυνταχθεί απαίτησε από την πρώτη κιόλας στιγμή 
τη συστράτευση όλων των διαθέσιμων θεσμικών δυνάμεων και 
παρακρατικών εφεδρειών. 

Τα ΜΜΕ σε εντεταλμένη υπηρεσία ανέλαβαν τον γνώριμο ρόλο 
τους. Αυτόν του προασπιστή της «περιουσίας του κοσμάκη» 
και του αιτήματος για «ασφάλεια». Αυτόν του οργανωμένου 
ψεύδους, της πρόκλησης φοβικών συνδρόμων, του διαχωρισμού 
των διαδηλωτών σε (κακούς) βίαιους και (καλούς) ειρηνικούς, της 
απαξίωξης και συκοφάντησης των εξεγερμένων με ιδιαίτερη προ¬ 
σήλωση στους αναρχικούς-αντιεξουσιαστές (σε μια προσπάθεια 






ΑΝΑΚΟΧΗ; 

Οι συνέπειες της βίας τους είναι μη 
αναστρέψιμες / Οι συνολικότερες συνέπειες 
του συστήματός τους είναι μη αναστρέψιμες / 
Όλες οι μορφές της εκμετάλλευσης και της 
καταπίεσης, του ελέγχου και της αλλοτρίωσης 
που παράγουν το κράτος, το κεφάλαιο και η 
δημοκρατία τους συνοψίστηκαν για μια οτιγμτί 
στις σφαίρες ενός γουρουνιού, ανοίγοντας 
διάπλατα τις πύλες της αβύσσου / 

Το μίσος καθρεφτίστηκε σε χιλιάδες βλέμματα / 
Η εθνικιί ενότητα έγινε χίλια κομμάτια / 

Η κρίση σε κάθε πεδίο των κοινωνικών 
σχέσεων είναι πια όλη δική τους «< « 

Οι συνέπειες της εξέγερσης είναι μη 
αναστρέψιμες / Τα σημάδια στην άσφαλτο 
μαρτυρούν ακόμα τις θέσεις μας στα 
οδοφράγματα / Οι δρόμοι υποβλήθηκαν 'ΒΙ 
σε ακατάηαυστες ανακατατάξεις 
συμβολισμών και νοημάτων / Οι κραυγές 
έγιναν λόγος, απέκτησαν δομές, άφησαν 
ίχνη ανιχνεύσιμα στο χρόνο / Το άγγιγμά 
μας είναι μαγικό γιατί έχει την ικανότητα να 
μεταμορφώνει / Είμαστε η ζωντανή ιστορία που 
θα καταβαραθρώσει τις απαγορευμένες πόλεις I 
Και σκοπεύουμε να δημιουργήσουμε μια 
πραγματική κατάσταση έκτακτης ανάγκης 
για τους ιδιοκτήτες αυτού του κόσμου / 

Σε διάρκεια » »> 

Αυτό που είναι άμεσα αναστρέψιμο είναι η 
παραμονή των 65 εξεγερμένων του δεκέμβρη 
στα μπουντρούμια της δημοκρατίας / 

Και αυτό αφορά όλους όσους συγκρούστηκαν, 
όλους όσους εμηνεύατηκαν, όλους όσους 
θα το ξανακάνουν. 


ΕΞΕΓΕΡΜΕΝ01 / ΕΞΕΓΕΡΜΕΝΕΣ 

ΓΙΑ ΤΗΝ ΑΛΛΗΛΕΓΓΥΗ 


ΙΡ 24/1 12:00 

ΜΟΝΑΣΤΗΡΑΚΙ ΣΤΑΘΜΟΣ ΗΣΑΓ1 


« ΑΛΛΗΛΕΓΓΥΗΣ 

ΝΟΥΣ ΤΗΣ ΕΞΕΓΕΡΣΗΣ 


ΚΗΤΩΝ ΠΡΟΦΥΛΑΚΙΣΜΕΝΩΝ 

& ΚΑΤΗΓΟΡΙΩΝ 


ΙιΑΜΕΙΗ ΑΠΕΛ1 V 
{| απόσυρση οΛρίπή 

αποπολιτικοποίησής τους καί εμφάνισής τους ως «αντικοινωνι¬ 
κών στοιχείων») και στους μετανάστες (κατηγορώντας για ττλια- 
τσικολόγους όσους συνελήφθησαν να απαλλοτριώνουν προϊόντα 
από σπασμένα πολυκαταστήματα -των οποίων παρεμπιπτόντως 
είναι ασφαλισμένα τόσο τα κτίρια όσο και τα εμπορεύματα- όταν 
η κλοπή και η λεηλασία είναι καθημερινή πρακτική των πολιτικών 
και οικονομικών αφεντικών, στις μέρες που διανύουμε ακόμα πιο 
επιθετικά, με πρόσχημα την κρίση). 

Το κυβερνητικό επιτελείο της ΝΔ (από απλούς βουλευτές, υπουρ¬ 
γούς μέχρι και τον πρωθυπουργό) τις πρώτες μέρες επιδόθηκε σε 
θεατρικές παραστάσεις ευαισθησίας μπροστά στις κάμερες, με 
ταυτόχρονες εκκλήσεις για ψυχραιμία και για επιστροφή στην 
κοινωνική γαλήνη, για να επιδοθεί τις επόμενες μέρες σε όργιο 
καταστολής θυμίζοντας την παλιά καλή δεξιά: ξυλοδαρμοί και 
τραυματισμοί διαδηλωτών, χιλιάδες προσαγωγές, εκατοντάδες 
συλλήψεις, δεκάδες προφυλακίσεις. Ανάμεσα στους κατηγορού¬ 
μενους με κακουργήματα με χρήση του τρομονόμου, υπήρξαν και 
πολλοί ανήλικοι, με χαρακτηριστικότερη περίπτωση αυτή πολλών 
μαθητών από την Λάρισα. 

Η αξιωματική αντιπολίτευση (ΠΑΣΟΚ) αφού έχυσε το δάκρυ της 
για τον «αδικοχαμένο Αλέξη» τόνισε με όλους τους τρόπους ότι 
με δική της διακυβέρνηση οι ταραξίες θα πατάσσονταν αποτε¬ 
λεσματικότερα. Εξάλλου, πρόκειται για τους πρωταθλητές στην 
καταστολή. Ενδεικτικά αναφέρουμε την εισβολή στο κατειλημμέ¬ 
νο Χημείο το 1985, τη δολοφονία του Μιχάλη Καλτεζά επίσης το 
1985, τις «επιχειρήσεις αρετή» τη δεκαετία του '80 στα Εξάρχεια, 
την εισβολή στο κατειλημμένο Πολυτεχνείο το 1995, την ψήφιση 
του τρομονόμου στην Ελλάδα το 2001 και τη διεύρυνση των δι¬ 
ατάξεων του τα επόμενα χρόνια, τις δεκάδες διώξεις, τα ειδικά 
κελιά κάτησης και τις δίκες-έκτακτα στρατοδικεία όσων κατηγο- 
ρήθηκαν για συμμετοχή σε ένοπλες οργανώσεις. 

Το «τιμημένο κόμμα της εργατιάς» (ΚΚΕ) -πάντα πρωτοπόρο- 
αναγορεύτηκε και πάλι πρωτοπόρο στη συνωμοσιολογία και 
στις δηλώσεις νομιμοφροσύνης. Ως άλλος Λιακόπουλος ανακά¬ 
λυψε ντόπιους ασφαλίτες και ξένα κέντρα αποσταθεροποίησης 
πίσω από τα γεγονότα και εργάστηκε απρόσκοπτα για να αναδει- 
χθεί σε αριστερό δεκανίκι της καταστολής. Γι' αυτό και δέχτηκε 
κατ' επανάληψη τα συγχαρητήρια των απογόνων των Χιτών και 
Ταγματασφαλιτών του ΛΑΟΣ, για τη σύνεση, τη νομιμοφροσύνη 

και τη λειτουργία του ως καθεστωτικού στυλοβάτη. Αν κάτι πι¬ 
στοποιήθηκε ακόμα και στους πλέον αφελείς ή καλοπροαίρετους 
είναι πως το κόμμα των «εννέα δεκαετιών αγώνων και θυσίας» 
αποτελεί προμαχώνα κοινωνικού συντηρητισμού που απεχθά- 
νεται και πολεμάει κάθε διασάλευση της Τάξης, κάθε αυθόρμητη 
κίνηση των κοινωνικών και ταξικών στρωμάτων που υποτίθεται 
πως «υπερασπίζεται», καθετί που ξεφεύγει από τη «φωτισμένη» 
καθοδήγηση και κηδεμονία του. Εξάλλου, για το "κόμμα του λαού" 
(που στις 20 Οκτώβρη 2011, δεύτερη μέρα 48ωρης γενικής απερ¬ 
γίας, περιφρούρησε το κοινοβούλιο) δεν υπήρξε εξέγερση. 

Οσο για την «άλλη» αριστερά, την «αριστερά των κινημάτων», 
τόσο στην κοινοβουλευτική (ΣΥΡΙΖΑ) όσο και σε αρκετές εξωκοι¬ 
νοβουλευτικές εκδοχές της, ενώ έκλεισε το μάτι προς τους εξεγερ- 
μένους δείχνοντας «κατανόηση» στην κοινωνική οργή (προς άγρα 
εκλογικής πελατείας), δεν αμέλησε να επισημάνει κατ' επανάλη¬ 
ψη τα δικά της ειρηνικά χαρακτηριστικά και να καταδικάσει τις 
«ακρότητες» και τη «βία απ' όπου κι αν προέρχεται», κάνοντας 
έτσι έναν χυδαίο συμψηφισμό της κρατικής βίας με την κοινωνική 
αντιβία (κάθε σχετικός συμψηφισμός ουσιαστικά σημαίνει κατα¬ 
δίκη των οδοφραγμάτων και υποστήριξη της κρατικής καταστο¬ 
λής). Δεν αμέλησε επίσης να αφορίσει την οργή των εξεγερμένων 
ως πολιτικά αφελή και να την υποβιβάσει σε μια παρόρμηση της 
ανήσυχης εφηβείας, αφού δεν ήθελε να υπακούσει ούτε στο δικό 
της πολιτικό σχέδιο: την ακύρωση της διάχυτης κοινωνικής ανταρ¬ 
σίας και τη μετατροπή της σε άνευρη διαμαρτυρία με μοναδικό 
στόχο την «πτώση της δεξιάς κυβέρνησης». 

Το ΛΑΟΣ, αυτός ο μέγας προασπιστής της δημοκρατίας (και του 
Μεταξά και της χούντας ταυτόχρονα), όπως ήταν αναμενόμενο 
ωρυόταν. Στο δρόμο, ωστόσο, άφησε «πολιτικά ακάλυπτα» τα 
διάφορα φασιστοειδή, που με τη γνώριμη ιδιότητα των «αγανα- 
κτισμένων πολιτών» (πλέον και «μαγαζατόρων»), φανερά στην 
Πάτρα και στη Λάρισα και πιο «προσεκτικά» σε άλλες περιπτώ¬ 
σεις, συνέδραμαν στο «έργο» των αστυνομικών αρχών και πιθανά 
ευθύνονται για το θάνατο από ξυλοδαρμό ζευγαριού Αφρικανών 
μεταναστών στην Κόρινθο και τον τραυματισμό από πυροβολισμό 
μαθητή στο Περιστέρι σε πεζόδρομο όπου συχνάζουν νεολαίοι. 

Στη «συμμαχία των προθύμων» για τη διάσωση του καθεστώτος 
και οι συνδικαλιστικές γραφειοκρατίες των εργατοπατέρων με 
ακυρώσεις πορειών, απεργιών και καταγγελίες των γεγονότων. 

Ποια κρίση, ποιος προϋπολογισμός, ποια ανεργία, ποιες συλλο¬ 
γικές μισθολογικές συμβάσεις... εδώ διακυβεύονταν οι καρέκλες 
κι οι παχυλοί μισθοί τους, έπρεπε να προστατευθούν οι πολιτικοί 
τους προϊστάμενοι. Απλά για άλλη μια φορά επιβεβαίωσαν ότι 
ποτέ δεν ήταν ούτε θα είναι με την πλευρά των εκμεταλλευόμε¬ 
νων και της κοινωνικής-ταξικής εξέγερσης. 



Ε ξέγερση. Τόσα χρόνια αγωνιζόμασταν γι' αυτήν, τόσα χρόνια 
μιλούσαμε γι' αυτήν, τόσα χρόνια την ονειρευόμασταν και τη 
ζήσαμε. Μετά τον Δεκέμβρη τίποτα δεν είναι ίδιο πια. Η ανταρσία 
υποβόσκει διάχυτη μέσα σε ένα κοινωνικό σώμα ρημαγμένο από 
τους εκβιασμούς, τις λεηλασίες και τις προστακτικές του κράτους 
και των αφεντικών. Η δημοκρατία τους παραπαίει. Μαστίζεται 
από την πιο βαθιά κρίση: κοινωνική, οικονομική, πολιτική. Το 
σύστημα δεν έχει πλέον τίποτα να υποσχεθεί. Ούτε εξασφάλιση, 
ούτε ευημερία, ούτε μεγάλα οράματα. Τα ψέματα τελείωσαν. 
Μόνο καταβαράθρωση, κοινωνική και υπαρξιακή. Μόνο φτώχια, 
υλική, συναισθηματική και διανοητική. Μόνο περισσότερη πει¬ 
θαρχία, έλεγχο και καταστολή. Ο Βασιλιάς είναι γυμνός. 

Κάτω οι ειδικοί, οι καθοδηγητές και οι ιεραρχίες. Εμείς χτίζου¬ 
με κάθε μέρα αυτόν τον άθλιο κόσμο τους. Εμείς θα τον γκρεμί¬ 
σουμε και θα τον φτιάξουμε ξανά έτσι όπως τον θέλουμε. Χωρίς 
εκμετάλλευση και καταπίεση, χωρίς εθνικούς, φυλετικούς, σεξι¬ 
στικούς διαχωρισμούς, χωρίς κράτη, σύνορα, αστυνομίες, δικα¬ 
στήρια και φυλακές. Εμείς οι «από κάτω», οι αόρατοι, που τόσα 
χρόνια ζούσαμε στο κοινωνικό σκοτάδι και πλέον βγήκαμε στο 
προσκήνιο και γνωρίσαμε το πρόσωπο μας. Αποφασιστικότητα, 
συντροφικότητα, αλληλεγγύη, αυτοοργάνωση, ρήξη. Για μια 
αυτοδιευθυνόμενη κοινωνία ελευθερίας, ισότητας, αλληλοβο¬ 
ήθειας, αξιοπρέπειας, κοινοκτημοσύνης. 

Ο 


ΔΥΟ ΛΟΓΙΑ ΓΙΑ ΤΗΝ ΚΑΤΑΛΗΨΗ ΤΗΣ ΑΣΟΕΕ ΚΑΙ ΤΑ ΑΛΛΑ 
ΚΑΤΕΙΛΗΜΜΕΝΑ ΚΕΝΤΡΑ ΑΓΟΝΑ [ΠΟΛΥΤΕΧΝΕΙΟ, ΓΣΕΕ1 
ΣΤΟΝ ΑΞΟΝΑ ΤΗΣ ΠΑΤΗΣΙΑΝ ΣΤΟ ΚΕΝΤΡΟ ΤΗΣ ΑΟΗΝΑΣ 


Μ 


Τ ο Οικονομικό Πανεπιστήμιο Αθηνών (ΑΣΟΕΕ), επί της οδού 
Πατησίων, στο ύφος της Βικτώριας, καταλήφθηκε λίγη ώρα 
μετά τη γνωστοποίηση της δολο¬ 
φονίας του Αλέξη, το βράδυ της 6ης 
Δεκέμβρη, και για 18 μέρες (μέχρι 
τις 24 Δεκέμβρη) αποτέλεσε μια 
εξεγερμένη κομμούνα. 

Εστία συγκρούσεων με τις δυνάμεις 
καταστολής. Σημείο καθημερινών 
συνελεύσεων, ενημερώσεων και 
ανταλλαγής απόψεων. Εδαφος ανά¬ 
ληψης συλλογικών δράσεων (συνε- 
λεσσιακών ή πρωτοβουλιακών) και 
συνεννόησης για την κάθοδο στις 
πορείες. Πυλώνας άρθρωσης λόγου 
και αντιπληροφόρησης, που αναι¬ 
ρούσε στην πράξη το «βουβό» της 
εξέγερσης (έτσι όπως ήθελε να το 
παρουσιάζει η εξουσία) με κείμενα, 
αφίσες, μεταφράσεις, ραδιοφω¬ 
νικές εκπομπές από τη συχνότητα 
του αυτοδιαχειριζόμενου πομπού 
98ίηι, καταλήψεις ραδιοσταθμών, 
δημιουργία όΙο§ διαρκούς και πο¬ 
λύγλωσσης ενημέρωσης αλλά και 
αποδόμησης της κυρίαρχης προ¬ 
παγάνδας (που έπαιξε καταλυτικό 
ρόλο όταν για μέρες οι κρατικές 
υπηρεσίες έθεσαν εκτός λειτουρ¬ 
γίας το θϊΗθπβ ίηάγιτίθοίίθ) και 3 
τεύχη του περιοδικού "ΚΕνΟΕΤ" 
της κατάληψης που διανεμήθηκαν 

σε χιλιάδες αντίτυπα. Πεδίο ενός 
επαναστάτη μένου χωροχρόνου, 
μιας καθημερινής ζωής έτσι όπως 
την ονειρευόμαστε: ομάδες περι¬ 
φρούρησης του κτιρίου σε βάρδιες, 
ομάδες καθαριότητας, ομάδες μα¬ 
γειρέματος, ομάδα στησίματος 
κειμένων-εντύπου-αφισών, ομάδα 
τυπογραφείου, ομάδα πρώτων βο¬ 
ηθειών, πρωτοβουλίες ανανέωσης 
των διατροφικών αποθεμάτων με 
απαλλοτριώσεις από κοντινά ευρθΓ 
ιτΐ3ΐΊ<θΐ, διάσπαρτες συντροφιές 
τις βραδινές ώρες στις αίθουσες, 
τους διαδρόμους, το κυλικείο, την 
ταράτσα του κτιρίου, που να συζη¬ 
τούν για τα πεπραγμένα και τα μελλούμενα, ΣΥΝΤΡΟΦΙΚΟΤΗΤΑ. 
Για πλήρη ενημέρωση των πεπραγμένων στην κατάληψη της 
ΑΣΟΕΕ επισκεφτείτε το ανενεργό πλέον -πλην όμως αρχειακό- 
όΙο§της κατάληψης: Ι<3ΐ3ΐΐρ5Ϊ35θθθ.Ι)Ιθβ5ροΙ.§Γ 

Μαζί με τις καταλήψεις του Πολυτεχνείου και της ΓΣΕΕ, διαμορ¬ 
φώθηκε μια απελευθερωμένη ζώνη στο κέντρο της μητρόπολης 
που θα μπορούσε εύστοχα να χαρακτηριστεί ως η Κομμούνα 
της Πατησίων (σε παράφραση της Κομμούνας των Παρισίων του 
1871). 

Η κατάληψη του Πολυτεχνείου (που ξεκίνησε πρώτη, αμέσως 
μετά τη γνωστοποίηση της δολοφονίας του Αλέξη και ολοκλη¬ 
ρώθηκε επίσης στις 24/12), τις μέρες του Δεκέμβρη, αποτέλεσε 
το κατεξοχήν κατειλημμένο πανεπιστημιακό ίδρυμα που μετα¬ 
τρεπόταν κάθε απόγευμα σε θέατρο συγκρούσεων (πέραν των 
διαδηλώσεων) από εκατοντάδες νεολαίους και προλετάριους, 
ντόπιους και μετανάστες. Για τον λόγο αυτό, στοχοποιήθηκε εντο¬ 
νότερα από κάθε άλλη κατάληψη από τις κρατικές και πρυτανικές 
αρχές ενώ η καθημερινή παρουσία στον χώρο του Πολυτεχνείου 
εκατοντάδων μεταναστών (κυρίως νεολαίων) έδωσε έναν ξεκάθα¬ 
ρο πολυεθνικό χαρακτήρα στην εξέγερση κόντρα στις συστημικές 
προσεγγίσεις που θέλουν να την εμφανίζουν ως υπόθεση της ελ¬ 
ληνικής νεολαίας. Σχετικά με τις ανακοινώσεις και τις πρωτοβου¬ 
λίες που ανέλαβε η κατάληψη του Πολυτεχνείου επισκεφτείτε το 
όΙο§της κατάληψης: Ι<3ΐ3ΐΐρ5ΪροΙγΙθχηθϊου.Ι>Ιο§5ρο1.βΓ 

Η δολοφονία τοο συντρόφου Ανανδρου Γρηγορόηουλοο από τον οδικό φρουρό Επαμεινώνδα Καρκωνέα δη είναι 
(να ' μεμονωμένο περκττοπκό', αλλά έκρηζη ιης κρατικός κοιοστολός. Η δολοφονικό βία οηένονη σε εκείνους που 
αγωνίζονται είναι η κορύφωση της γενικευμένης επίδεσης τον κρότους και των οφεντικών ενόνηα στην κοινωνία 
Στον κόσμο ιης φτώχειας, των κοινωνικών αποκλεισμών, της μισθωτός σκλαβιάς, ιης εκμετάλλευσης, της 
καταπίεσης, τοο ελέγχου και της κατασταλτικός τρομοκρατίος. οι στρατιές των εζεγερμένων επιφυλάσσουν στάχτες 
και συντρίμμια. 

_γτο να ανθίσει ο κόσμος της ελευθερίος, της ισόιηιας κ» της αλληλεγγόης 


ΑΛΛΗΛΕΓΓΥΗ ΜΕ ΟΑΙΥ! ΚΑΙ ΜΗ ΙΟΥ ΚΑΤΑΑΑΜΜΝΟΥΝ ΣΧΟΛΕΙΑ. ΖΧΟΑΕΖ. 
ΔΗΜΟΣΙΑ ΚΤΙΡΙΑ, ΔΙΑΔΙΔΟΜΟΥΝ ΚΑΙ ΣΥΓΚΡΟΥΟΝΤΑΙ ΜΕ ΤΟΠ 


:υ.ΐιΐ:( ι>* 1 


ι:[ιΐ>Δΐΐ '.ι ΐι ι ι ι/' 


ΑΑΑΙΛΕΓΤΥΜ ΜΕ ΟΛΟΥΣ ΚΑΙ ΟΑΗ ΑΜΑ ΤΟΝ ΚΟΣΜΟ 


ΑΥΤΗ 01 ΜΕΡΗ ΕΙΝΑΙ ΤΟΥ ΑΛΕΞΗ 

της Κουλουρη. του Τζουλάνι. του Μαρίνε», τον Τεμπονέρο. του .Πρέκα τοο ΚοοστμΓ 
ου ΧαΛτεςά. τον Τσιρώνη. τον ΤοουτσοτΛη, τον Κουρό, της Κανελοηούλου.. όλων μας 


ΚαηϋΜ* ΠολβιεχνεΙοβ 


κατάληψη Πολυτεχνείου 
Κο!οΙϊρ$ϊροΙνΐβχηβϊου.ΙιΙθ9$ροΐ.9Τ 

κατάληψη της ΓΣΕΕ ξεκίνη¬ 
σε στις 17 Δεκέμβρη (και 
διήρκησε μια βδομάδα) από 
εκατοντάδες απλούς εργαζό¬ 
μενους, μέλη πρωτοβάθμιων 
σωματείων, εργατικών ομάδων 
■και πρωτοβουλιών, που συ- 
γκρότησαντη Γενική Συνέλευση 
Εξεγερμένων Εργατών, θέτο¬ 
ντας ως πλαίσιο την εργατική 
αυτοοργάνωση, την αλληλεγ¬ 
γύη στους συλληφθέντες της 
εξέγερσης, την προοπτική μιας 
γενικής απεργίας και τη δυνα¬ 
τότητα συντονισμού της εργα- 
71 υυ/\ϋΎυΐνυ ΤΙΑΙ I τικής τάξης έξω από τον γρα- 

II __ ' φειοκρατικό συνδικαλισμό του 

υ «Μ ι Α I Γν . .1 ξεπουλήματος και της ταξικής 

συνδιαλλαγής. Η κατάληψη 
της ΓΣΕΕ, πέρα από τις δράσεις 
και τον λόγο που ανέπτυξε, 
ακύρωσε στην πράξη την κα¬ 
θεστωτική προπαγάνδα που 
ήθελε την εξέγερση μια ξεκομ¬ 
μένη μαθητική υπόθεση και 
τους εργαζόμενους αμέτοχους 
και αδιάφορους. Ανάμεσα σε 
αυτούς που πέρασαν από την 
κατάληψη και τις συνελεύσεις 
της ήταν και η Κωνσταντίνα 
Κούνεβα μαζί και με άλλες κα¬ 
θαρίστριες, εργαζόμενες στις 
δουλεμπορικές εργολαβικές 
εταιρείες καθαρισμού δημοσί¬ 
ων κτιρίων, σταθμών μετρά, ΗΣΑΠ κλπ. Για περισσότερες πληρο¬ 
φορίες σχετικά με την κατάληψη της ΓΣΕΕ επισκεφτείτε το όΙο§: 
£5θθίΓΘΘΖΟΠΘ.Ι>Ιθ§$ρθΙ.§Γ 

Επιθυμία και επιδίωξη όλα αυτά να τα ξαναζήσουμε σε μεγα¬ 
λύτερη έκταση, βαθύτερη ποιότητα, καθολική διάρκεια, χωρίς 
χωροταξικούς περιορισμούς. Για να προχωρήσουμε ακόμα πα¬ 
ραπέρα, μέχρι την ανατροπή. Για να περάσουμε το σημείο απ' 
όπου δεν υπάρχει επιστροφή. 


πεε 


' ΑΠΟ ΤΑ 
' ΕΡΜΡΚλνΜΜίΜ, 
9Γ ΤΙ1 

Μ '\'ψ~ ίΟΜ« 
ΚΡΑΓΟΣ-Κξί’ΜΑΙΟ 
ΔΟΛΟΦΟΝΟΙ | 

ΚΛΜΙΛ ΔΙΡχΗ 
•ΑΜΓΙΜ ΑΠίΛΕΜ» 

ίΐΙΙ §»- 

ΝΑϋΙΟΟΡΠίΝΏΗ 

ΡΓΑΤ2Ν - 
)ΑΓΜΤ0ΤΑ^ 

! Τ?Ν ΑΨΕΝΤΙΚ2Ν 

πανόέξω «πότη ΓΣΕΕ 

Ο 


ΣΧΕΤΙΚΑ ΜΕ ΤΑ ΧΑΡΑΚΤΗΡΙΣΤΙΚΑ ΤΗΣ ΕΞΕΓΕΡΣΗΣ 
ΚΑΙ ΤΗΝ ΕΞΕΓΕΡΜΕΝΠΝ 

Η εξέγερση του Δεκέμβρη 2008 ήταν η μεγαλύτερη κοινωνική- 
ταξική εξέγερση από καταβολής του σύγχρονου ελληνικού 
κράτους. Η γεωγραφική της διασπορά άγγιξε ολόκληρο τον ελ- 
λαδικό χώρο, η αριθμητική συμμετοχή ήταν τεράστια, η σύνθεση 
των υποκειμένων εξαιρετικά πλατιά, η ποικιλομορφία δράσεων, 
επιθετικότητας, συλλογικοποίησης και «αντι-δομών» που εμφα¬ 
νίστηκαν ήταν πρωτόγνωρη. Κι αυτή η εξέγερση δεν άφησε πίσω 
της προσωπικότητες, νέες ηγετικές φυσιογνωμίες, νέες δυνατότη¬ 
τες εξουσιαστικής αφομοίωσης, διευθέτησης και διαχείρισης. Η 
φωνή και οι επιδιώξεις της δε χώρεσαν, δεν ενσωματώθηκαν και 
δεν καλουπώθηκαν σε αιτήματα. 

Οι κοινωνικές ιδιότητες και πολιτικές ταυτότητες του παρελθόντος 
ρευστοποιήθηκαν μέσα στο καμίνι της εξέγερσης, δημιουργώντας 
το έδαφος για πολυεπίπεδες νέες κοινωνικές διασταυρώσεις και 
συμπράξεις, με μοναδική προϋπόθεση τον ακηδεμόνευτο, αδια- 
μεσολάβητο και ανεξούσιο χαρακτήρα των συνευρέσεων. Μια νέα 
«ταυτότητα» δημιουργήθηκε, αυτή του εξεγερμένου, που χαρα¬ 
κτηριζόταν από την εχθρότητα για την αστυνομία, κάθε μορφή 
εξουσίας και διαμεσολάβησης (θεσμικούς φορείς, κόμματα, εργα¬ 
τοπατέρες, ΜΜΕ). Από την άρνηση συνδιαλλαγής με οποιοδήπο- 
τε κομμάτι του καθεστωτικού στερεώματος, αριστερό, κεντρώο 
ή δεξιό. Από την αντικατάσταση της λογικής των αιτημάτων και 
των διεκδικήσεων με τον λόγο και την πράξη της δημιουργικής 
καταστροφής. Από την εγκαθίδρυση των αξιών της συντροφικό¬ 
τητας, της αμοιβαιότητας, της αλληλεγγύης, της χαριστικότητας, 
ως θεμελιωδών τρόπων συγκρότησης ενός νέου είδους κοινωνι¬ 
κότητας και σχέσεων. Μια «ταυτότητα» που δεν ήρθε να ταξινο¬ 
μήσει αλλά να ενοποιήσει, αμφισβητώντας τους επιβαλλόμενους 
ρόλους κοινωνικοποίησης και κανονικοποίησης που διαχωρίζουν 
και ιεραρχούν. 

Σταματήσαμε να λέμε αν είμαστε μαθητές ή φοιτητές, εργαζόμε¬ 
νοι ή άνεργοι, ντόπιοι ή ξένοι, νέοι ή γέροι, σωματικά αρτιμελείς ή 
πλημμελείς, άντρες ή γυναίκες, §3γ, λεσβίες ή 5ΐΓ3ί§ήΐ, αναρχικοί 
ή κομμουνιστές, βίαιοι ή μη-βίαιοι. Οχι επιτηδευμένα, όχι βάσει 

συζήτησης καί συμφωνίας αλλά αυθόρμητα, με μια πρωτόλεια 
νέου τύπου κοινωνική συνείδηση που χαρακτηριζόταν από δε¬ 
κτικότητα, καταργούσε τις διακρίσεις και επέφερε ένα νέο είδος 
αλληλοκατανόησης και αυτοκατανόησης στις γραμμές των «από 
κάτω», το αποτύπωμα της οποίας εκτείνεται στις κοινωνικές διερ¬ 
γασίες μέχρι και σήμερα. 




'νγυίΠΛζ ^νοζ 





Εμένα, ενός μαύρου, η ελευθερία μου σταματάει στο 
κατώφλι της πόρτας του διαμερίσματος μου. Και κάνω 
έκκληση στην ελληνική νεολαία που την απασχολεί η 
ισότητα όλων και τα δικαιώματα των ανθρώπων. 

Για τον λόγο αυτό, ενώνομαι με εσάς στον ευγενή 
αγώνα που διεξάγετε, γιατί ξέρουμε ότι δεν αγνοείτε 
πως η αστυνομία μας στριμώχνει σε όλες τις γωνιές των 
δρόμων, μπροστά από τις στάσεις των λεωφορείων, του 
μετρό, ακόμα και μπρος στα σπίτια μας. 
Συνειδητοποιημένη νεολαία, ελληνικέ λαέ, δεν σας το 
λέω σαν είδηση: Μπρος σε έναν αστυνομικό δεν έχω 
κανένα δικαίωμα παρά να υπακούω μέχρι του σημείου: 

- να μου πάρει την κάρτα διαμονής 

- να με κλωτσήσει επειδή απλώνω τα 
εμπορεύματα μου 

- να μου αφαιρέσει όλα τα προσωπικά μου αντικείμενα 
επ' αόριστον 

- να με χτυπάει όποτε θέλει 

Συνειδητοποιημένη νεολαία, ελληνικέ λαέ, νοιώθω ότι 
βρίσκομαι στον 17ο αιώνα, στον αιώνα της βαρβαρότη¬ 
τας, όπου επιτρέπεται να πυροβολούν τον νέο Αλέξη. 
Ενωνόμαστε ακόμα μια φορά με τον αγώνα σας και με 
αφορμή αυτή την συνθήκη εκφράζουμε τα συλλυπητή¬ 
ριά μας στην οικογένειά του και τον ελληνικό λαό. 

Η ΦΩΝΗ ΤΩΝ ΜΑΥΡΩΝ 
κείμενο γραμμένο από μαύρους αδερφούς 
κατάληψη ΑΣΟΕΕ, 19.12.2008 










- 30 - 


Ο 


Η ΑΝΤΙ-ΕΞΕΓΕΡΤΙΚΗ ΕΚΣΤΡΑΤΕΙΑ ΤΟΥ ΚΡΑΤΟΥΣ 
ΚΑΙ ΤΟΝ ΛΑΚΕΔΩΝ ΤΟΥ 

Μ ε μία δριμεία καί ολομέτωπη αντί-εξεγερτίκή εκστρατεία (κα¬ 
τασταλτικού, παρακρατικού καί ιδεολογικού χαρακτήρα), οί 
εξουσιαστές επιχείρησαν άμεσα να ανακτήσουντο χαμένο έδαφος. 
Σε κατασταλτικό επίπεδο, με την πολύμηνη ομηρία δεκάδων συλ- 
ληφθέντων του Δεκέμβρη στα κελιά της Δημοκρατίας. Με την 
ποινικοποίηση της «κάλυψης προσώπου-απόκρυψης χαρακτηρι¬ 
στικών» (κουκολονόνομος) και των αντικρατικών-αντιμπατσικών 
συνθημάτων («περιύβριση αρχής») αλλά καιτη σκληρότερη αστυ- 
νομική-εισαγγελική-δικαστική αντιμετώπιση των συλληφθέντων 
από πορείες και συγκρούσεις από εκεί κι έπειτα, τακτική που έχει 
θέσει σε δικαστική ομηρία χιλιάδες -κυρίως νέους- ανθρώπους 
τα τελευταία χρόνια είτε με εκκρεμότητες για πλημμελήματα είτε 
με υποδικίες και προφυλακίσεις για κακουργήματα. Με τη μεθό- 
δευση της κατάργησης του κοινωνικού χαρακτήρα του πανεπι¬ 
στημιακού ασύλου καιτις απειλές κατά των αυτοδιαχειριζόμενων 
κατειλημμένων στεκιών μέσα στα πανεπιστημιακά και τεχνολο¬ 
γικά ιδρύματα. Με τη δρομολόγηση της επανενεργοποίησης των 
καμερών παρακολούθησης στους δρόμους και της δημιουργίας 
τράπεζας ϋΝΑ από τις αστυνομικές αρχές. Με την τεχνολογική 
αναβάθμιση και διεύρυνση των παρακολουθήσεων τηλεφώ¬ 
νων και ηλεκτρονικών επικοινωνιών αγωνιζόμενων ανθρώπων 
(ευρθΓ κοριός για τα κινητά τηλέφωνα, συστήματα διασταύρωσης 
κλήσεων και εκτεταμένης παρακολούθησης στο ίηίθΙΊΊθΐ). Με τη 
σύσταση νέων κρατικών συμμοριών (όπως οι μηχανοκίνητες κα¬ 
τασταλτικές ομάδες «ταχείας επέμβασης» ΔΕΛΤΑ), την ενίσχυση 
των υφιστάμενων κατασταλτικών μονάδων (ΜΑΤ), την εφαρμογή 
της δίκυκλης αστυνόμευσης (ΔΙΑΣ). Με τις προσπάθειες φίμωσης 
κινηματικών διαδικτυακών ιστότοπων αντιπληροφόρησης, όπως 
το 3ΐήθΠ5 ίηάγπίθάίθ, με το πρόσχημα ότι «αποτελούν πεδία συ¬ 
ντονισμού των κουκουλοφόρων και οργάνωσης έκνομων ενεργει¬ 
ών» ή με τις πρόσφατες προσπάθειες καταστροφής κινηματικών 
υποδομών έκφρασης ανατρεπτικών ιδεών, όπως η τυπογραφική 
κολεκτίβα ΚΟΤΤΑ στην κατάληψη νϋώ ΑγπθΙϊθβ, ο αυτοοργανωμέ- 
νος ραδιοφωνικός σταθμός 98ίιτι στην ΑΣΟΕΕ και ξανά το 3ίΗθΠ5 
ιπάγιτίθοΙώ, οι ραδιοζώνες ανατρεπτικής έκφρασης 98ΐιη και ο 
ΕΝΤΑΣΗ ΙΟΟ,Ιΐιτι στην Πολυτεχνειούπολη του Ζωγράφου. Με 

τη στοχοποίηση των αυτοοργανωμένων κατειλημμένων χώρων 
αγώνα, ήδη από την άνοιξη 2009, από επίσημες εισαγγελικές πα¬ 
ραγγελίες που έστρωναν το έδαφος για αστυνομικές εισβολές και 
βίαιες εκκενώσεις, όπως του τότε εισαγγελέα του Αρείου Πάγου, 
Γ. Σανίδά, προς τους κατά τόπους εισαγγελείς πρωτοδικών της 
χώρας «να διερευνηθεί αν τελούν υπό κατάληψη δημόσια ή ιδιω¬ 
τικά κτίρια και να δρομολογηθεί η αποβολή των καταληψιών από 
αυτά» όπως και «να διερευνηθεί εάν στα υπό κατάληψη κτίρια 
διαπράττονται και άλλα ποινικά αδικήματα, όπως κατοχή όπλων 
και ναρκωτικών». Εισβολές που, τελικά, λόγω της ρευστότητας και 
της συγκρουσιακότητας της περιόδου, δεν προχώρησαν τότε αλλά 
επανήλθαν 3,5 χρόνια μετά, 
σε μια περίοδο ύφεσης 
των αγώνων, με τις εκκε¬ 
νώσεις των καταλήψεων 
ΔΕΛΤΑ στη Θεσσαλονίκη, 

Δημοτική Αγορά Κυψέλης, 
νίΐώ Αιίί 3IΪ35, Πατησίων 61 
& Σκαραμαγκά και Λέλας 
Καραγιάννη 37 (από την 
οποία οι μπάτσοι αποσύρ¬ 
θηκαν λίγες ώρες μετά και 
ανακαταλήφθηκε). 


Τ α παραδείγματα του κα¬ 
τασταλτικού δόγματος 
«μηδενικής ανοχής» από 
τότε και μετά είναι αμέτρη¬ 
τα. Ενδεικτικές περιπτώσεις 
γιατιςπεριοχέςτου Πειραιά, 
υπό τον τίτλο «πυγμή και δη¬ 
μοκρατία» (του Χρυσοχοϊδη) 
το χτύπημα της πορείας στη 
Νίκαια τον Νοέμβρη 2009 
για τον αστυνομικό βασάνι¬ 
σμά και τον θάνατο του Μοχάμεντ Καμράν Ατίφ και η αστυνομική 
εισβολή στο Ρεσάλτο στις 5/12/2009, μια μέρα πριν την πρώτη 
«επέτειο» από την δολοφονία του Αλέξη Γρηγορόπουλου και το 
ξέσπασμα της εξέγερσης. 


Η παρακρατική διάσταση της αντιεξέγερσης αποτυπώθηκε στην 
αναβάθμιση (ήδη από τότε) του ρόλου των φασιστών, με το 

«πείραμα» του Αγ. Παντελεήμονα, ενός σημειακού απαρτχάιντ 
«λευκής καθαρότητας» και απαγόρευσης διέλευσης μεταναστών, 
που εδραιώθηκε από «επιτροπές κατοίκων» και προστατευόταν 
απότοτοπικό αστυνομικότμήμα. Κατ' επέκταση, κορυφαία στιγμή 
αυτής της στρατηγικής αποτέλεσε το πολυήμερο πογκρόμ φασι¬ 
στών και ρατσιστών κατά μεταναστών στο κέντρο της Αθήνας, με 
τη συνδρομή και την κάλυψη της αστυνομίας, τον Μάιο του 2010, 
μετά τη δολοφονία του Μανώλη Καντάρη στη συμβολή των οδών 
Γ' Σεπτεμβρίου και Βορείου Ηπείρου. Παράλληλα, τους πρώτους 
μήνες που ακολούθησαν την εξέγερση, ξεκίνησε η συστηματική- 


μαζική πλέον εισαγωγή δηλωμέ¬ 
νων ακροδεξιών στα κατασταλτικά 
αστυνομικά σώματα (ΜΑΤ, ΔΕΛΤΑ 
και κατόπιν ΔΙΑΣ), μετά από συμ¬ 
φωνία του Μαρκογιαννάκη (τότε 
υφυπουργού δημόσιας τάξης) με 
τον Καρατζαφέρη (πρόεδρο του 
ΛΑ.Ο.Σ.), διαδικασία που έγινε 
εξόφθαλμη τα επόμενα χρόνια. 
Δόθηκε, επίσης, το σήμα για 
εντατική και μεθοδικότερη φα¬ 
σιστική διείσδυση στους οπαδι- 
κούς συνδέσμους, δεδομένου ότι 
οι νεολαίοι των γηπέδων είχαν 
βρεθεί στην πρώτη γραμμή των 
συγκρούσεων, αλλά και για εντο¬ 
νότερη επιρροή στις γραμμές των 
μαθητών, μιας και είχαν πρωτο¬ 
στατήσει στον Δεκέμβρη. Πέρα 
από τον κομβικό ρόλο των χρυ- 
σαυγιτών σε όλα τα παραπάνω, 
ενδεικτική είναι και η περίπτω- 



ότι, με -όπίΐα- μα: την ανατρεπτική συνείδηση, την εξεγεριικΠ ευαισθησία και ία πό8α: γιο την 
εθεαθερία, αποτελούμε «ορμητήριο επί Βεσηε» κατά ίου πολιτισμού τη: εκμετάλλευση:, ιη: αλλοτρίωση:, 
τη: ιεραρχία:, των διακρίσεων και τη: υποταγή:, αποτελούμε -χώρο παρασκευή: εκρηκτικών- 



ση των Αυτόνομων Εθνικιστών που εμφανίζουν ένα προφίλ και 
απόψεις πολύ κοντινά στις αντιεξουσιαστικές συλλογικότητες (με 
προφανή σκοπό την πρόκληση σύγχυσης), διαμορφωμένα όμως 
πάνω στη σαβούρατου εθνικισμού και του φυλετισμού. 

Σ ε ιδεολογικό επίπεδο, πέρα από την κραυγαλέα καμπάνια 
κατά της «κουκούλας» και των «κουκουλοφόρων» -από τα 
δημοσιογραφικά παπαγαλάκια του συστήματος, βουλευτές και 
υπουργούς- τις υπηρεσίες τους πρόσφεραν και πολλοί αριστε¬ 
ροί «διανοούμενοι». Ανέπτυξαν κατ' επανάληψη τις θέσεις τους 

(γραπτώς, προφορικώς ή σε τηλεοπτικά πάνελ καί ραδιοφωνι¬ 
κές εκπομπές) γύρω από το «βουβό» και «απολιτικό» ξέσπασμα 
που δεν έθεσε πλαίσια και αιτήματα, δεν διεκδίκησε τίποτα και 
συνεπώς δεν κέρδισε κάτι. Υποβίβαζαν, επίσης, συστηματικά τη 
δεκεμβριανή εξέγερση σε ένα μαθητικό ξέσπασμα (και μάλιστα 
της ελληνικής νεολαίας ενώ συμμετείχαν ενεργά πολλοί νεαροί 
μετανάστες πρώτης και δεύτερης γενιάς), μετατρέποντας την 
αφορμή της αστυνομικής δολοφονίας του Αλέξη Γρηγορόπουλου 
σε μονοσήμαντη αιτία (ακόμα και για τους ίδιους τους μαθητές), 
αποκρύπτοντας έτσι τον πολυεπίπεδο χαρακτήρα του Δεκέμβρη 
και την ευρεία σύνθεση των εξεγερμένων και των περιεχομένων 
τους. Την ίδια στιγμή, βέβαια, σε επίπεδο ακαδημαϊκών προσεγ¬ 
γίσεων, χρησιμοποιούσαν το περιοδικό ΚΕνΟΕΤ, που εκδόθηκε σε 
3 τεύχη από την κατάληψη της ΑΣΟΕΕ, σε μαθήματα και διαλέξεις 
στο Πάντειο Πανεπιστήμιο, σε μια προσπάθεια αποκωδικοποίη¬ 
σης της εξέγερσης και των πολύπλευρων δεδομένων της. 

Ο βασικότερος λόγος, πέρα από τις εκτεταμένες συγκρούσεις και 
τη διάχυτη αμφισβήτηση, που η εξέγερση αυτή πολεμήθηκε τόσο 
λυσσαλέα από όλους τους ιδεολογικούς μηχανισμούς του καθε¬ 
στώτος (δημοσιογράφους κάθε απόχρωσης, «ανθρώπους του 
πνεύματος» ολόκληρου του ιδεολογικού φάσματος, καθηγητές 
πανεπιστημίων, αριστερούς «διανοητές») ήταν γιατί δε σχετίζο¬ 
νταν με κάποια βελτίωση, καλλωπισμό ή εξωραϊσμότου συστήμα¬ 
τος αλλά με τη συνολική καταστροφή του. Το εξεγερτικό Συμβάν 
δε στάθηκε σε κάτι επιμέρους αλλά αμφισβήτησε το όλον, χωρίς 
διεκδικήσεις απέναντι σε κάποια εξουσία, χωρίς συνδιαλλαγή, 
χωρίς ανάδειξη ηγετών, χωρίς επιδίωξη για κάποια αλλαγή. 
Ηταν το ίδιο η αλλαγή, η σύζευξη καταστροφής και δημιουργίας, 
η επίθεση στο παλιό και η γέννηση του καινούργιου. 

Και μάλιστα, στα οδοφράγματα του Δεκέμβρη είναι που έγινε 
στάχτη το κοινωνικό συμβόλαιο της μεταπολίτευσης μαζί με τις 
κοινωνικές συναινέσεις που το συνόδευαν, οργανωμένες γύρω 
από τα ρουσφέτια και τις πελατειακές σχέσεις, τη σταθερή και 
εξασφαλισμένη εργασία, τις κρατικές παροχές «πρόνοιας» και τις 
υποσχέσεις για κοινωνική ανέλιξη, την καταναλωτική και τηλεο¬ 
πτική αποβλάκωση, την επίπλαστη ευδαιμονία και τις δανεικές 
ψευδαισθήσεις. Τουλάχιστον ένα χρόνο πριν αρχίσει να το κάνει 
κουρέλια η ίδια η πολιτική και οικονομική εξουσία με σημείο 
αναφοράς και πρόσχημα την καπιταλιστική κρίση και το κρατικό 
χρέος. Ο Δεκέμβρης υπήρξε άρνηση και καταγγελία της κοινωνι¬ 
κής εξαχρείωσης αμέσως πριν μπούμε στη φάση της κοινωνικής 
εξαθλίωσης. 

Φπερκρρόνησήμαςγια την δψοκρατία δεν τοψ&ι από κάποιο ιδεαλισμό, 
α$ά από την πέραγια πέραυλιστικήμας εχθρότητα απέναπι σε ένα 
κοινωνικόμόρφωμα όπου η Α και η οργάνωση περιστρέψπαι γύρω 
από το εμπόρευμα και το θέαμα Η εξέγερση αυτή ήταν εκ των πραγμάτων 
και μια εξέγερση ενάντια στην ιδιοκτησία και τηναλλοτρίωση [...] 
Μιαεξέγερσητου 
δώρου απέναντι στην 
κυριαρχία του χρήματος 
Μιαεξέγερσητης 
αναρχίας της άξιος 
χρήσης απέναντι 
στην δημοκρατία της 
ανταλλακτικής αξίας 
/Ηια εξέγερση της 
ανθόρμψης συλλογικής 


οιας απέναντι στην 
εκλογικευμένη ατομική πειθάρχησην (από το κείμενο: <Βεδουίνοςόσο 
θβετεί πρλίτηςποτέ>, βερ ίβμϊονοαο, 23/12/2008, β(ά?Α20Β:). 








01 ΚΟΙΝΩΝΙΚΕΣ ΔΙΕΡΓΑΣΙΕΣ ΠΟΥ ΕΚΒΑΛΑΝΕ 
ΣΤΗΝ ΕΞΕΓΕΡΣΗ ΤΟΥ ΔΕΚΕΜΒΡΗ 


Η επανεμφάνιση των αναρχικών στον ελλαδικό χώρο μετά 
από πολλές δεκαετίες απουσίας (από την περίοδο του μεσο¬ 
πολέμου), χρονολογείται στα τελευταία χρόνια της χούντας των 
συνταγματαρχών. Και υπήρξε (σε επίπεδο ιδεών, αναλυτικών ερ¬ 
γαλείων, μορφών οργάνωσης και πρακτικών δράσης) κατά κύριο 
λόγο γέννημα των αντιεξουσιαστικών ριζοσπαστικών ρευμάτων 
των κινημάτων των δεκαετιών '60-'70, όπως ο Μάης του '68, 
παρά ευθεία προβολή κορυφαίων ιστορικών στιγμών του αναρχι¬ 
κού κοινωνικοαπελευθερωτικού εγχειρήματος, όπως η Ισπανική 
Επανάσταση (1936-39) και οι κύριες οργανωτικές εκφράσεις της, 
οι αναρχοσυνδικαλιστικές και αναρχικές ομοσπονδίες. 

Η παρουσία και συμμετοχή των αναρχικών ήδη από την εξέγερση 
του Πολυτεχνείου 1973 στους κοινωνικούς-ταξικούς αγώνες ολό¬ 
κληρης της μεταπολιτευτικής περιόδου, με εξάρσεις και υφέσεις, 
πολλαπλασιασμό και συρρικνώσεις των δυνάμεων τους, ορθές 
και εσφαλμένες επιλογές, δεν μπορεί να γίνει κατανοητή με ποσο¬ 
τικούς (αριθμητικούς) όρους. Οσο με την έννοια μιας ξεχωριστής 
πολιτικής συνεισφοράς στο επίπεδο των (πάντοτε ολιστικών) πε¬ 
ριεχομένων τους, των ρηξικέλευθων προταγμάτων τους, του ξε¬ 
κάθαρου οραματικού τους ορίζοντα για μια κοινωνία χωρίς εκμε¬ 
τάλλευση και καταπίεση ανθρώπου από «άνθρωπο», των τρόπων 
οριζόντιας και αντιιεραρχικής οργάνωσής τους, του αξιακού τους 
υπόβαθρου στα πεδία του αγώνα, της καθημερινής τους ζωής, της 
ατομικής και συλλογικής τους στάσης. 

Ολα αυτά τα χρόνια οι αναρχικοί στάθηκαν πάντα στο πλευρό των 
καταπιεσμένων, εκμεταλλευόμενων και αγωνιζόμενων ανθρώ¬ 
πων, αψηφώντας τα διλήμματα και τους εκβιασμούς που χρησι¬ 
μοποιεί η εξουσία για να αντλεί συναινέσεις. Στάθηκαν απέναντι 
στις επιθέσεις του κράτους ακόμα και στα πιο περιθωριοποιημέ¬ 
να κοινωνικά κομμάτια, όπως οι έγκλειστοι στις φυλακές και τα 
ψυχιατρεία, οι μετανάστες ή οι γυναίκες σε καθεστώς εξαναγκα¬ 
στικής πορνείας. Και το έκαναν αυτό αταλάντευτα, χωρίς να υπο¬ 
λογίζουν κάποιο «κόστος», προσωπικό, συλλογικό ή «πολιτικό». 
Εμειναν σταθερά έξω από όλους τους θεσμούς και το πολιτικό 

σύστημα καί ενάντιά τους. Δεν ήταν λίγες οι περιπτώσεις που οι 
αναρχικοί, με τις λιγοστές τους δυνάμεις, στάθηκαν μόνοι «εκτός 
των τειχών», δεχόμενοι βολές από παντού, εχθρικές και «φίλιες». 
Την ίδια στιγμή που πολλοί άλλοι, ασχέτως πόσο ριζοσπαστικοί 
ήθελαν να εμφανίζονται, ενσωμάτωναν τα κυριαρχικά διλήμματα 
και συνδιαλέγονταν με αυτά και τους φορείς τους, υιοθετώντας 
εν τέλει άμεσα ή έμμεσα τη λογική του κράτους. 

Το αποτέλεσμα σε βάθος χρόνου (μαζί με τις αφομοιωτικές δι¬ 
εργασίες που προκάλεσε η άνοδος του ΠΑΣΟΚ στην εξουσία τη 
δεκαετία του '80 και την ενσωμάτωση ολόκληρων τμημάτων της 
αριστεράς) ήταν να συρρικνωθεί σταδιακά η επιρροή των κομμά¬ 
των και οργανώσεων της αριστεράς στα πιο ριζοσπαστικά κομ¬ 
μάτια της κοινωνίας. Ενώ για τους αναρχικούς, οι επιλογές που 
τους καταλόγιζαν ότι θα οδηγούσαν στην απομόνωσή τους, αυτές 
ακριβώς αποδείχτηκαν η δύναμή τους και η γέφυρα επικοινω¬ 
νίας τους με τους υπόλοιπους αγωνιζόμενους και εξεγερμένους 
ανθρώπους: η αδιάλλακτη, αντιθεσμική, αντισυναινετική τους 
στάση και δράση, μακριά -από- και ενάντια σε κόμματα, ΜΜΕ, 
συνδικαλιστικές ηγεσίες, κρατικά ή ευρωπαϊκά κονδύλια και 
επιχορηγήσεις. 

Οπως έδειξαν τα γεγονότα του Δεκέμβρη του 2008, εκείνοι που 
είχαν χάσει την επαφή τους με τις πιο ριζοσπαστικές και μαχητι¬ 
κές εκφράσεις της κοινωνίας δεν ήταν οι αναρχικοί αλλά αντίθετα 
εκείνοι που φλέρταραν με τις ιδέες και τις δομές της εξουσίας, 
διεκδικώντας για τον εαυτό τους τον ρόλο του εκπροσώπου των 
αγωνιζόμενων κοινωνικών υποκειμένων και του διαμεσολαβητή 
των κοινωνικών αντιθέσεων. 

Μέσα σε μια μακρά διαδρομή αγώνων, αυτοοργανωμένων εγ¬ 
χειρημάτων και συγκρουσιακών επιλογών, οι ιδέες, οι αξίες, οι 
πρακτικές, η αλληλεγγύη, η ανιδιοτέλεια των αναρχικών (και των 
αντιεξουσιαστών γενικότερα) φάνηκε ότι είχαν κερδίσει έδαφος 
στις συνειδήσεις των καταπιεσμένων. Κι αυτό εκφράστηκε με ιδι¬ 
αίτερα αποκαλυπτικό τρόπο μέσα στο περιβάλλον της δεκεμβρι¬ 
ανής εξέγερσης με τη συμμετοχή πλήθους ανθρώπων σε δράσεις 
που μέχρι τότε θεωρούνταν κατά κύριο λόγο δράσεις αναρχικών. 
Πέρα από το προφανές και αδιαμφισβήτητο γεγονός ότι το κράτος 
έχασε πολύ κοινωνικό έδαφος τις μέρες της εξέγερσης, μια πιο 
αθέατη πλευρά, όπως αποκαλύφθηκε, ήταν ότι είχε χάσει ήδη 
αρκετό πριν τα γεγονότα του Δεκέμβρη, σε μια μακρά περίοδο 
κοινωνικών διεργασιών. 

0 Δεκέμβρης του 2008 έχει, ένα βαθύ κοινωνικό υπόβαθρο, 
συνδεδεμένο με την ιστορία των μεταπολιτευτικών αγώνων 
και ιδιαίτερα των χρόνων που προηγήθηκαν της εξέγερσης. Τους 
αγώνες ενάντια στη «νέα τάξη πραγμάτων» και τις πολεμικές επι¬ 
δρομές της ήδη από τις αρχές της δεκαετίας του '90, μετά την κα¬ 
τάρρευση του «υπαρκτού σοσιαλισμού» και την πτώση του «ανα¬ 
τολικού μπλοκ». Τους αγώνες ενάντια στην παγκοσμιοποίηση και 
τις διεθνείς συνόδους των κυρίαρχων στα τέλη της δεκαετίας του 
'90 και τις αρχές της δεκαετίας 2000. Τους αγώνες ενάντια στην 
αντιτρομοκρατική εκστρατεία που εξαπολύθηκε σε διεθνές και 
τοπικό επίπεδο μετά την επίθεση στους δίδυμους πύργους και στο 
Πεντάγωνο στις ΗΠΑ τον Σεπτέμβρη 2001. Τους αγώνες ενάντια 
στις εκπαιδευτικές και εργασιακές αναδιαρθρώσεις, ενάντια στις 
φυλακές και την κοινωνία του Θεάματος, ενάντια στο ρατσισμό, 
τα εθνικά ιδεώδη και τον κοινωνικό συντηρητισμό. Στο κέντρο και 
στις συνοικίες της μητρόπολης, σε δεκάδες πόλεις του ελλαδικού 
χώρου. Η συμμετοχή των αναρχικών μέσα σε αυτούς τους αγώνες 
και τις κοινωνικές διεργασίες χαρακτηρίστηκε από μαχητικότητα, 
χωρίς ψευδαισθήσεις περί αλλαγής μέσα στο υπάρχον σύστημα, 
προτάσσοντας την αυτοοργάνωση ενάντια στις διαμεσολαβήσεις 
και κάθε μορφή ιεραρχίας, την κοινωνική-ταξική αντιβία απέναντι 
στη βία του κράτους, την αλληλεγγύη κόντρα στην εξατομίκευση 
και τους πλαστούς διαχωρισμούς στις γραμμές των «από κάτω». 
Δεν είναι τυχαίο ότι πλήθος ανθρώπων οικειοποιήθηκε δυναμι¬ 
κές πρακτικές αγώνα, όπως τις συγκρούσεις με την αστυνομία και 
τις καταλήψεις πανεπιστημίων, σχολείων δημαρχείων και άλλων 
δημοσίων κτιρίων. Ούτε είναι τυχαίο, επίσης, ότι υιοθετήθηκαν 
αυτοοργανωμένες διαδικασίες λήψης αποφάσεων, μέσα από 
ανοιχτές, οριζόντιες και αντιιεραρχικές συνελεύσεις, που δημι- 
ουργήθηκαν τις μέρες του Δεκέμβρη αλλά και μετά. Πρακτικές και 
τρόποι συλλογικοποίησης που το μεγαλύτερο μέρος της αριστε¬ 
ρός τις απαξίωνε και τις απέφευγε, με αποτέλεσμα τα γεγονότα 
να την ξεπεράσουν. 

Α ξίζει, επίσης, να σημειωθεί ότι η εξέγερση επιβεβαίωσε 
κάποιες αντιλήψεις στο εσωτερικό του αναρχικού/αντιεξου- 
σιαστικού κινήματος και διέψευσε κάποιες άλλες. Διαψεύστηκαν 
για παράδειγμα οι αντιλήψεις που υποστήριζαν ότι τα πάντα 
είναι ελεγχόμενα, ότι η χειραγώγηση και ο έλεγχος πάνω στους 
ανθρώπους είναι τόσο ισχυρά που πλέον καθιστούν την εξέγερ¬ 
ση ανέφικτη, ότι η κοινωνία είναι νεκρή, πλήρως ενσωματωμένη 
στο πολιτισμό της εξουσίας, της ιδιοκτησίας, του εμπορεύματος. 

Ο Δεκέμβρης απέδειξε πως η εξέγερση είναι εφικτή, πως η κοι¬ 
νωνική εξέγερση είναι εφικτή. Και κατ' επέκταση πως το όραμα- 
πρόταγμα της κοινωνικής επανάστασης δεν είναι ούτε ανέφικτο 
ούτε ανεδαφικό. 



δύο κόσμοι σε σύγκρουση... 



ο κόσμος της εξουσίας 


15 6ιόρρηξη$ ίων εθνικών. 
ι>ν αντιιερορχικών ουνελεύοεων γιιτονιόχ. 
ον αυτοθιαχειριζόμενων σιεκιών. καταλή- 
εων κυρίων και ονοιχιών χώρων, 


ο κόσμος της ελευθερίας 


δεν υπάρχει ειρήνευση ούτε ανακωχή 



αΠΠηλεγγύη στου$ μετανάστεε 

αναρχικοί/έ$, αντιεξουσιασιέ$/τριε$, αλΛηλέγγυοι/εε 


Παρόλα αυτά, αν και στον Δεκέμβρη εκβάλανε κοινωνικές διερ¬ 
γασίες πολλών ετών, η εξέγερση σε καμία περίπτωση δεν υπήρξε 
γραμμικό αποτέλεσμά τους. Ηταν μάλλον ένα σημείο ασυνέχειας, 
μια τομή στα αγωνιστικά-εξεγερτικά δεδομένα και η μήτρα γέν¬ 
νησης νέων πολυεπίπεδων και εμπλουτισμένων δυνατοτήτων και 
προοπτικών. 

Δεν είναι τυχαίο που την εξεγερτική άμπωτη από τους δρόμους 
και τις συγκρούσεις ακολούθησε μια διάχυση του «πνεύματος 
του Δεκέμβρη» σε μια πλημμυρίδα νέων συλλογικών εγχειρη¬ 
μάτων που ξεπήδησαν μέσα στο επόμενο διάστημα, αποτελώ¬ 
ντας κατά μία έννοια τη «φάση της δημιουργίας» (ή αλλιώς της 
«ανοικοδόμησης») μετά τη «φάση της καταστροφής». Σε πείσμα 
των καθεστωτικών κάθε απόχρωσης που λασπολογούσαν την εξέ¬ 
γερση ως εκδήλωση μιας «βουβής οργής» χωρίς περιεχόμενο και 
προσανατολισμό. 















- 39 - 



01 ΑΜΕΣΕΣ ΔΙΑΚΛΑΔΩΣΕΙΣ ΤΟΥ ΔΕΚΕΜΒΡΗ 


Τ ο ότι η εξέγερση του Δεκέμβρη άφησε πίσω της σπασμένες 
πλάκες πεζοδρομίων, δρόμους σημαδεμένους από τις άγριες 
συγκρούσεις με τις δυνάμεις καταστολής, καμένες τράπεζες και 
πολυκαταστήματα και σπασμένα αστυνομικά τμήματα είναι η μία 
πλευρά του Δεκέμβρη, η πιο γνωστή, η πιο συζητημένη. Η άλλη 
πλευρά, η λιγότερο συζητημένη, είναι ότι ο Δεκέμβρης αποτέ- 
λεσε τη μήτρα απ' όπου γεννήθηκαν μια σειρά χειραφετημένων 
ριζοσπαστικών εγχειρημάτων αντίστασης, αυτοοργάνωσης και 
αλληλεγγύης, κατάληψης και απελευθέρωσης εδαφών και δυ¬ 
νατοτήτων, επανοικειοποίησης της καθημερινής ζωής και του 
κλεμμένου μας χρόνου. 


Η δη τους πρώτους μήνες του 2009, στις γειτονιές της Αθήνας, 
η Λαϊκή Συνέλευση Πετραλώνων-Κουκακίου-Θησείου και η 
Ανοιχτή Συνέλευση Νέας Φιλαδέλφειας, προχώρησαν σε κατα¬ 
λήψεις χώρων στις περιοχές τους. Στα Πετράλωνα καταλήφθη¬ 
κε πρώην κτίριο του ΠΙΚΠΑ και διαμορφώθηκε κατάλληλα για 
τις ανάγκες λειτουργίας ενός κοινωνικού ιατρείου, ενός παιδι¬ 
κού στεκιού και της πραγματοποίησης συνελεύσεων. Στη Νέα 
Φιλαδέλφεια καταλήφθηκε εγκαταλειμμένο δημοτικό κτίσμα 
στην οδό Δεκελείας 116 και με πολύ συλλογική εργασία μετατρά¬ 
πηκε στον αυτοδιαχειριζόμενο κοινωνικό χώρο «Στρούγκα». 


Τ ο πάρκο στη συμβολή των οδών Κύπρου και Πατησίων στην 
Κυψέλη καταλήφθηκε από κατοίκους της περιοχής, που συ- 
γκρούστηκαν με τις «μπουλντόζεςτης ανάπλασης» καιτις διμοιρί¬ 
ες φύλαξής τους, του δημάρχου Αθηναίων Νικήτα Κακλαμάνη και 
των εργολάβων που εξυπηρετούσε, μετά την κοπή 40 αιωνόβιων 
δέντρων για τη μετατροπή του πάρκου σε υπόγειο πάρκινγκ. Οι 
κάτοικοι, πέρα από την περιφρούρηση του πάρκου, προχώρησαν 
στη συγκρότηση συνέλευσης που λειτουργεί μέχρι σήμερα, με δε¬ 
ντροφυτεύσεις, φροντίδα του πάρκου και σειρά εκδηλώσεων και 
κινητοποιήσεων. Η αλλαγή δημοτικής αρχής επιδείνωσε ακόμα πε¬ 
ρισσότερο την κατάσταση, με τον Καμίνη (νέο δήμαρχο Αθηναίων, 
ενορχηστρωτή της καταστολής και πρώην Συνήγορο του Πολίτη) 
να κόβει την υδροδότηση του πάρκου, καταδικάζοντας τα δέντρα 
και τα φυτά σε αργό θάνατο. Με μόνη «αιτιολόγηση» ότι δεν έχει 

ο Δήμος τον έλεγχο του πάρκου αλλά οι κάτοικος οι οποίοι το πο¬ 
τίζουν πλέον με υδροφόρες και προσωπικά τους έξοδα. 

Τ ο πρώην πάρκινγκ στη συμβολή των οδών Ναυαρίνου και 
Ζωοδόχου Πηγής στα Εξάρχεια, επίσης, καταλήφθηκε από κα¬ 
τοίκους της ευρύτερης περιοχής, οι οποίοι μετέτρεφαν τον χώρο 
σε αυτοδιαχειριζόμενο πάρκο με σπάσιμο του μπετόν, δεντροφύ¬ 
τευση, δημιουργία παιδικής χαράς, ανθόκηπο, ενώ πλέον δρομο¬ 
λογούν και καλλιέργεια κηπευτικών. 

Η κατάληψη Πατησίων 61 & 
Σκαραμαγκά ήρθε από τις 
19 Μάρτη 2009 να κοσμήσει το 
κέντρο της Αθήνας. Ενα κεντρικό 
αυτοοργανωμένο εγχείρημα, που 
ξεκίνησε από δεκάδες ανθρώ¬ 
πους που συμμετείχαν στην δε¬ 
κεμβριανή κατάληψη της ΑΣΟΕΕ, 
το οποίο έχει κατορθώσει να δη¬ 
μιουργήσει πολυεπίπεδες κοινω¬ 
νικές και κινηματικές αντιδομές, 
αρθρώνει λόγο για ένα μεγάλο 
εύρος ζητημάτων και συμμετέχει 
ενεργά σε κοινωνικούς αγώνες, 
κινηματικές διαδικασίες και πο¬ 
λιτικές παρεμβάσεις. Ενδεικτική 
του κλίματος και των προθέσε¬ 
ων του εγχειρήματος υπήρξε 
η πρώτη του αφίσα: «Οι πιο 
μεγάλες προκλήσεις απλώνονται 
μπροστά μας κι εμείς βρισκόμα¬ 
στε στην ευχάριστη θέση να αναζητούμε τους τρόπους που θα μας 
παρασύρουν... Η ΕΠΕΡΧΟΜΕΝΗ ΕΞΕΓΕΡΣΗ ΕΙΝΑΙ ΗΔΗ ΠΑΝΤΟΥ». 

Σ τις 10 Μάη 2009 καταλήφθηκε, επίσης, από τη Συνέλευση 
Αναρχικών για Ενιαίο Πολυμορφικό Κίνημα, το κτίριο της οδού 
Ζαϊμη 11 στα Εξάρχεια και μετατράπηκε στον Χώρο Πολύμορφης 
Δράσης Αναρχικών. Η κατάληψη και η συνέλευσή της επικεντρώ¬ 
θηκαν στην κάθοδο με αναρχικό μπλοκ στις κεντρικές κινητο¬ 
ποιήσεις του επόμενου διαστήματος και δέχτηκε εκκένωση από 
λυσσασμένες ορδές ΔΕΛΤΑ με τη συνδρομή ΜΑΤ το απόγευμα 
της 5ης Μάη 2010, μέρα ψήφισης του 1ου μνημονίου, μεγαλει- 


ΚΑΤΑΛΗ^Ι^κι®"^ 


οι πιο μεγάλες προκλήσεις 
απλωνογται μπρρστά μας 
κι εμείς βρισκόμαστε 
στην ευχάριστη θέση 

να αναζητούμε τους τρόπους 
που Θα μας παρασύρουν 


Η ΕΠΕΡΧΟΜΕΝΗ ΕΞ,ΕΓ 

ΕΙΝΑΙ ΗΔΗ ΠΑΝ 

ώδους απεργιακής διαδήλωσης καί εκτεταμένων συγκρούσεων 
στο Σύνταγμα, που έληξαν άδοξα με τον εμπρησμό του υποκα¬ 
ταστήματος της ΜΑΚΡΙΝ στην οδό Σταδίου και τον θάνατο τριών 
τραπεζοϋπαλλήλων και την ακόλουθη αντεπίθεση της καταστο¬ 
λής σε ψυχολογικό, ιδεολογικό και αστυνομικό επίπεδο. Το κτίριο 
λίγο καιρό αργότερα ανακαταλήφθηκε και οι δραστηριότητες της 
κατάληψης συνεχίζονται τόσο εντός του κτιρίου όσο και με την 
προσπάθεια δημιουργίας ανοιχτών συνελεύσεων αναρχικών σε 
περιοχές εκτός του κέντρου της Αθήνας. 

Τ έλος, από τις 16 Μάη 2009 καταλήφθηκε έκταση (που περι¬ 
λαμβάνει και κτίσμα) για τη μετατροπή της σε αυτοδιαχειρι- 
ζόμενο αγρό, στο Πάρκο Περιβαλλοντικής Ευαισθητοποίησης, 
στα σύνορα των δήμων Ιλίου, Αγ. Αναργύρων, Καματερού, το 
οποίο χρόνια τώρα αφήνεται σκόπιμα στην εγκατάλειψη για την 
απόδοση του σε ιδιωτικά συμφέροντα και στη λογική της εμπο- 
ρευματικής «αξιοποίησης». Το αυτοδιαχειριζόμενο κατειλημμένο 
έδαφος ΑΓΡΟΣ αναπτύσσει λόγο και δράσεις γύρω από την ατζέντα 
του αγώνα για τη γη και την ελευθερία, πραγματοποιεί καλλιέρ¬ 
γεια κηπευτικών εποχής χωρίς λιπάσματα και φυτοφάρμακα, δι¬ 
ατηρεί σπορείο παραδοσιακών σπόρων από διάφορες περιοχές 
και ποικιλίες συμμετέχοντας σε δίκτυα ανταλλαγής τους, υπερα¬ 
σπίζεται το πάρκο, την ελεύθερη πρόσβαση και τις κοινωνικές του 
χρήσεις ενάντια στην εμπορευματοποίηση και την τσιμεντοποίη¬ 
ση κράτους, δήμων και επιχειρηματιών. 

Σ χετικά με τις περιοχές του Πειραιά, τον Φλεβάρη 2009 δημιουρ- 
γήθηκε η "Συνέλευση Εξεγερμένων Περάματος, Κερατσινίου, 
Νίκαιας, Κορυδαλλού, Πειραιά" από κόσμο των περιοχών που 
ήθελε να μεταφέρει το «πνεύμα του Δεκέμβρη» στις γειτονιές. 
Από ανθρώπους που με νωπό το εξεγερτικό βίωμα αρνούνταν 
να επιστρέφουν στην κανονικότητα των συμβάσεων, των συμ¬ 
βιβασμών, του ακρωτηριασμού των επιθυμιών. Κάθοδόν, όσο η 
απόσταση από το κοινωνικό περιβάλλον του Δεκέμβρη μεγάλω¬ 
νε, η συνέλευση μετονομάστηκε σε "Συνέλευση αλληλεγγύης, 
αυτοοργάνωσης και δράσης Περάματος, Κερατσινίου, Νίκαιας, 
Κορυδαλλού, Πειραιά". Περίπου δυο χρόνια μετά τη συγκρότησή 
της και μετά από έναν κύκλο πολυποίκιλων δράσεων και κοινωνι¬ 
κών παρεμβάσεων, η συνέλευση έκλεισε τον κύκλο της, δεδομέ¬ 
νης της δημιουργίας συλλογικών σχημάτων ανά περιοχή και της 
ανάγκης συνεργασίας και συντονισμού τους σε νέες διαφορετικές 
βάσεις. 

I ψΆυ οη. αήήτηοη 


για την εξέγερση του 6εκέμβρη, 
για την αλληλεγγύη στους 6ιωκόμευούς της, 
για τη συνέχεια... 


ίτί ρεσάτΊιο 

ΟΙΠΟΟΡΥΟναμίνΟΙ Χώρ<5 ^ 


ΚΑΠΙΤΑΑΙΕΤΙΚΗ ΚΡΙΕΗ 

ΣΖΗΓΠΡΙΙΝΕΙ 



μια τπυ προώθηση 


σχέσειυυ καιυότητοδ και ρ ιηδ λομικάδ ιηδ επίθεσηδ 
αλήηήεννύηε μεταξύ τιιιυ « στου κόσμο τηε κατοπίεσηε 


εκμειαλλευόμευιυυ και τηε εκμετάλλευσηδ 

ΤΡΙΤΗ ΞΒ/6. : : .ΤΕΤΑΡΤΗ 24/6 

8.00 μ.μ. · · 8.00 μ.μ. 

μικροφωυικη 

Πή. Παού ιαμπλώ Πλ. Ηρυϋυυυ 

Κεραισίυι προΒολή υίόεο Πέραμα 


Συνέλευση εξενερμέυυιυ αηά Σολομίυο. Πέραμα. Κεραισίυι. Ρραπετσιύυα. Νίκαια 


Τ ο δεκεμβριανό κλίμα, επίσης, εκφράστηκε και μέσα από μια 
σειρά αγώνων, κινητοποιήσεων και δράσεων που αναπτύχθη¬ 
καν τους αμέσως επόμενους μήνες. Ενδεικτικά αναφέρουμε τις 
κινήσεις πανελλαδικής κλίμακας για τους φυλακισμένους της εξέ¬ 
γερσης, για την επίθεση με βιτριόλι στην αγωνιζόμενη γυναίκα- 
μετανάστρια-εργάτρια Κωνσταντίνα Κούνεβα, για τη δολοφονία 
της αγωνιζόμενης κρατούμενης Κατερίνας Γκουλιώνη κατά τη δι¬ 
άρκεια εκδικητικής μεταγωγής της. Αλλά και πιο εστιασμένα στην 
Αθήνα, τον αγώνα που δόθηκε στην περιοχή του Αγ. Παντελεήμονα 
ενάντια στο κρατικό-παρακρατικό «πείραμα» μετατροπής της σε 
θύλακα ενός σύγχρονου απαρτχάιντ. Οπως, επίσης, τη διήμερη 
«ιντιφάντα» των μεταναστών στις 21-22 Μάη 2009, στο κέντρο 
της Αθήνας, με αφορμή το σκίσιμο ενός κορανίου κατά τη διάρ¬ 
κεια αστυνομικού ελέγχου άραβα μετανάστη, η οποία εκδηλώθη¬ 
κε μέσα σε ένα κλίμα γενικότερης κοινωνικής αμφισβήτησης και 
αναταραχής και με νωπές ακόμα τις μνήμες συμμετοχής πολλών 
μεταναστών (κυρίως νεολαίων) στην εξέγερση του Δεκέμβρη, την 
αίσθηση αυτοπεποίθησης και αξιοπρέπειας ενάντια στην υποτί¬ 
μηση, τον ρατσισμό και την καθημερινή καταστολή. 







Τα θραύσματα του Δεκέμβρη, πέρα από τη διάχυτη εμφάνισή 
τους σε κάθε νέο αγώνα, σε κάθε νέα μορφή συλλογικοποίησης, 
υπήρξαν ιδιαίτερα εμφανή στο κίνημα των πλατειών, που ξεπήδη- 
σε τον Μάιο-Ιούνιο 2011 με αφετηρία την πλατεία Συντάγματος 
και την αλυσιδωτή εμφάνισή του σε δεκάδες γειτονιές της μητρό¬ 
πολης και σε δεκάδες πόλεις της επικράτειας. Στις περισσότερες 
συνελεύσεις γειτονιάς, οι τρόποι συνεύρεσης, συζήτησης, απόφα¬ 
σης και δράσης που επιλέχθηκαν, έχουν κοινά χαρακτηριστικά με 
αυτά του Δεκέμβρη, με την έννοια των διαδικασιών κοινωνικής 
αυτοοργάνωσης και συνδιαμόρφωσης μακριά από κόμματα και 
ιδεολογικές περιχαρακώσεις. 

Τέλος, αξίζει να σημειωθεί ότι ο Δεκέμβρης υπήρξε, πέραν των 
υπολοίπων, το πρελούδιο των εξεγέρσεων που ακολούθησαν 
διεθνώς, κυρίως στον άξονα του αραβικού κόσμου, γνωστές και 
ως «αραβική άνοιξη» αλλά και του κινήματος ΟίΧυΡΥ στις ΗΠΑ. 
Οχι με την έννοια ότι η εξέγερση στον ελλαδικό χώρο προκάλεσε 
όλες τις υπόλοιπες εξεγέρσεις αλλά ότι τις εισηγήθηκε. Κι είναι 
αλήθεια, αν προσέξουμε στην ιστορία, ότι υπάρχουν περίοδοι 
μεγάλων συστημικών και κοινωνικών ανακατατάξεων που οι εξε¬ 
γέρσεις των «από κάτω» εξαπλώνονται ως ιός αμφισβήτησης και 
ανυποταξίας απ' άκρη σ' άκρη στον πλανήτη. Η τελευταία τέτοια 
κοινωνική περίοδος ήταν οι δεκαετίες '60-'70 και μια τέτοια 
περίοδο διανύουμε και στις μέρες μας. 

Τελικά, οι εξεγερμένες και οι εξεγερμένοι του Δεκέμβρη ήταν 
όντως εικόνα από το μέλλον. 



Η ΕΥΡΥΤΕΡΗ ΠΡΟΒΟΛΗ ΤΟΥ ΕΞΕΓΕΡΤΙΚΟΥ ΣΥΜΒΑΝΤΟΣ 


Ο Δεκέμβρης δεν είναι ταινία που ξαναπαίζεται. Δεν πρόκειται 
να επαναληφθεί ούτε υπάρχει λόγος να τον αναπολούμε με 
μια ματιά, μια θύμηση και ένα συναίσθημα που μένει προσκολ- 
λημένο στο παρελθόν. Ούτε από την άλλη μπορεί να σβήσει από 
την ιστορική και κοινωνική μνήμη ή να μετατραπεί σε μουσεια¬ 
κό είδος, σε ένα φολκλόρ της σύγκρουσης. Ζει μέσα στον διαρκή 
αγώνα για κοινωνική και ατομική απελευθέρωση από τα δεσμά 
της εξουσίας, για μια αυτοοργανωμένη κοινωνία ελευθερίας, 
ισότητας, αλληλεγγύης, αξιοπρέπειας, κοινοκτημοσύνης. Και 
μεταλαμπαδεύεται σε κάθε επιλογή ρήξης με τους δυνάστες και 
το σύστημα εκμετάλλευσης τους. Γιατί είναι η σύγκρουση με το 
σύστημα εκμετάλλευσης, αλλοτρίωσης και υποταγής, τα συμ¬ 
φέροντα και τους προασπιστές του, που ανοίγει περάσματα και 
αφήνει ανοιχτό τον ορίζοντα της κοινωνικής επανάστασης, του 
κοινωνικού και ατομικού αυτοκαθορισμού, του ελευθεριακού- 
εξισωτικού μετασχηματισμού κάθε πτυχής και σχέσης της καθη¬ 
μερινής ζωής. 

Αλλωστε, όπως σωστά είχε γραφτεί στους τοίχους της μητρόπο¬ 
λης τις μέρες του Δεκέμβρη και έχει ειπωθεί πολλές φορές από 
τότε: η εξέγερση δεν ήταν απάντηση ήταν ερώτηση. Ερώτηση 
για τον τρόπο που βλέπουν οι «από κάτω» την αστυνομική βαρ¬ 
βαρότητα, την κρατική επιβολή, την καπιταλιστική ερημοποίηση. 
Ερώτηση για τον τρόπο που βλέπουν τον ίδιο τους τον εαυτό, τις 
σχέσεις τους, τις κοινωνικές τους «ιδιότητες», τις πολιτικές τους 
«ταυτότητες», την αλληλεγγύη και τη συντροφικότητά τους, τις 
αρνήσεις και τις καταφάσεις τους, τη συγκρουσιακότητα και τη 
δημιουργικότητά τους, τις δυνατότητές τους να συναντηθούν και 
να συμπράξουν χωρίς ηγέτες, ειδικούς και μεσολαβητές, να γεν¬ 
νήσουν το καινούργιο, τον συλλογικό τόπο που δεν (θα) υπάρχει 
πια εξουσία, ιεραρχία, εκμετάλλευση, διαχωρισμοί και κοινωνικές 
διακρίσεις. Κι αυτή η ερώτηση παραμένει επίκαιρη όσο ποτέ. 

4^ιΜΐί» δτ ψφιτ 

«εκείνες τις στιγμές που νιώσαμε κάθε κύτταρο 
του αίματος να τρέχει στο σώμα μας, 
εκείνες τις στιγμές που το κορμί μας 
ήταν και επιθυμία και θέληση και σεβασμός, 
εκείνες τις στιγμές που ο φόβος δεν ήταν απελπισία, 
εκείνες τις στιγμές που η χαρά δεν ήταν εκτόνωση, 
εκείνες τις στιγμές που ο πόνος δεν ήταν διαχωρισμός, 
εκείνες τις στιγμές που η παρέα 
δεν ήταν σκοπιμότητα και επιβεβαίωση, 
εκείνες τις στιγμές που η πράξη ήταν επιλογή, 
εκείνες τις στιγμές που η απόφαση δεν ήταν μοναξιά, 
εκείνες τις στιγμές που η κριτική χανόταν 
στην συνδιαμόρφωση, 

εκείνες τις στιγμές που η καταπίεση και η εκμετάλλευση 
έγιναν λέξεις στις γλώσσες μας, 
εκείνες τις στιγμές δεν πρέπει να τις θυμόμαστε, 
δεν πρέπει να τις αναπολούμε, δεν πρέπει να τις νοσταλγούμε, 
γιατί εκείνες ήταν οι στιγμές που υπήρξαν και υπήρξαμε, 
γιατί εκείνες τις στιγμές τις δημιουργήσαμε... 
η δημιουργία δεν είναι τυχαία-είναι έμπνευση, 
η έμπνευση δεν είναι ταλέντο-είναι αντίληψη, 
η αντίληψη δεν είναι στιγμή-είναι αγώνας, 
ο αγώνας δεν είναι επανάληψη-είναι δημιουργία, 
δημιούργημά μας» 


(από την εφημερίδα Ρεσάλτο, τεύχος 3, 
αφιερωμένο στους εξεγερμένους δρόμους», 
Φλεβάρης 2009) 













πρωτοβουλία από τον αυιοοργανωμένο χώρο αλληλεγγύης & ρήξης 

ΡΕΣΆΛΤΟ 

(Ερμού 9, Κερατσίνι - ΙΟΟμ από την πλατεία Λαού) 

